open-index/open-wikipedia-markdown huggingface dataset:
文昌路 (廣州荔灣)

**文昌路**（）係中國廣東省廣州市荔灣區嘅一條一般嘅馬路，成條馬路係南北走向。南邊從第十甫路、下九路同埋珠璣路嘅交界開始，一直向北去到龍津中路嗰頭。

## 概要
全長1.2公里，闊12米。2車道，凈係可能從南邊去到北邊。呢條馬路分成南同北兩部份。

## 文昌路嘅兩條道路，起點到終點
* 文昌南路：從第十甫路、下九路同埋珠璣路嘅交界開始一直去到長壽西路嗰度
* 文昌北路：從長壽西路開始一直去到龍津中路嗰度。

## 名
### 文昌廟
其實呢度好耐之前，係有一間文昌廟響度。就係以前有位嗌「文曲星」嘅文昌帝就係統治嗮成個人間嘅名人神仙喇。而到咗明朝同清朝嗰陣，文昌廟就出嗮名。而到咗清朝嘅嘉慶年嗰陣，喺依家嘅廣州酒家附近又起咗棟文昌廟響度。嗰陣嘅十三行幾乎霸嗮成個中國嘅對外貿易，而呢度就係有錢佬住嘅一尐地。不過佢哋為咗方便同朋友傾偈，所以就響嘉慶十五年（1810年）嗰陣喺呢度起咗間文瀾書院。而每年嘅嗰日就會喺呢度搞幾次聚會。由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅。而文瀾書院附近冇幾遠嘅文昌廟都係好鬼熱鬧。不過噉啱得噉橋，喺文瀾書院同文昌廟起好咗之後，狀元梁耀樞、榜眼譚宗竣同埋探花李文田都嚟咗西關嗰邊住。再加埋一大堆退咗職嘅人成日嚟呢度住……所以搞到西關一帶有好多間進士門第響度，所以咪搞到西關文人行埋一齊嚟呢棟廟玩囉。就噉，啲後人就話西關係笪福地，加上文昌廟附近嘅香火燒到好旺，所以附近嘅「文昌巷」就係咁嚟。

### 開咗條馬路
喺1931年，廣州市政府就將條文昌巷整闊咗，起咗條馬路，由於附近有間文昌廟響度，所以咪改咗名嗌「文昌路」。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*第十甫路、下九路、珠璣路
*長壽西路
*龍津中路

## 出面網頁
*广州路名 360圖書館
第十甫

**第十甫**係中國廣東省廣州市嘅其中一個地名，呢個地方喺荔灣區入面，從文昌南路同埋第九甫、十八甫北路嘅交界尐一直去到十六甫大街嗰度，依家呢度係個繁華嘅商業區。

## 睇埋
* 第十甫路
力保健

**力保健**（，）係日本大正製藥出嘅能量嘢飲，1960年代推出，主要嚮東亞地區大賣。力保健用啡色100毫升玻璃樽裝住，入面主要成份係牛磺酸、煙鹼酸、精氨酸同咖啡因。

## 睇埋
*紅牛
泰林無線電行

**泰林無線電行**（），又叫**泰林電器**，係香港舊時連鎖電器舖，1946年開張，初頭係修理同買賣無線電收音機，跟住賣埋錄音機、唱機等音響，再之後賣埋家庭電器。最後受2000年代尾嘅金融海嘯打擊，泰林嚮2008年10月17號全線執晒。

泰林無線電行分店包括：
*佐敦彌敦道（總店）
*銅鑼灣時代廣場（2間）
*中環國際金融中心 （2間）
*北角港運城
*鰂魚涌太古城中心
*尖沙咀海港城海洋中心
*九龍灣德福廣場
*九龍城九龍城廣場
*黃大仙黃大仙中心商場
*旺角星際城市
*土瓜灣土瓜灣道定安大廈
*觀塘物華街
*沙田新城市廣場
*將軍澳君薈坊（2間）
*荃灣大河道周氏大廈
*屯門屯門市廣場
*元朗青山公路
紅牛

**紅牛**（）係泰國同奧地利合資嘅紅牛公司出嘅能量嘢飲，1987年推出，主要嚮東亞同歐洲地區大賣。紅牛用鋁罐裝住，入面主要成份係牛磺酸、煙鹼酸、葡醛內酯同咖啡因。

## 特色
奧地利紅牛公司嘅紅牛係一種含碳酸嘅軟飲料，除咗有250毫升罐裝嘅標準版本之外，佢喺2003年率先推出咗美國地區嘅無糖低熱量版本。紅牛唔止可以單獨飲用，喺歐美派對聚會中，仲會同伏特加等酒混合飲用，特別係喺年輕人當中勁流行。至於紅牛喺泰國嘅發源地，當地嘅版本唔含碳酸，而且係用玻璃瓶包裝。

中國紅牛維他命飲料有限公司推出嘅紅牛有兩種，一種係金色罐裝，另一種係藍色罐裝（牛磺酸增強版，但咖啡因含量較低）。同泰國版本一樣，中國版嘅紅牛都冇碳酸，而且咖啡因同牛磺酸嘅含量都明顯降低。  

## 睇埋
*力保健
新一系電器

**新一系電器**（）係香港舊時連鎖電器舖，由第一太平搞，初頭叫**中太電業**，1980年代曾經同豐澤電器做全香港兩大電器舖，但到1990年代頭執晒。

新一系電器分店包括：
* 屯門時代廣場
* 太古城中心
* 新達廣場
* 新城市廣場第一期
* 沙田第一城
* 利港商場
* 觀塘裕民坊
第十甫路

**第十甫路**（）係中國廣東廣州荔灣區嘅東西走向馬路，喺荔灣區上下九地帶西邊隔籬。西邊從恩寧路同寶華路嘅交界開始，一直向東去到下九路、文昌南路同埋十八甫北路嘅交界。

## 概要
全長417米，闊10米。2車道，凈畀從西行到東邊，而珠璣路以東唔畀行車。

## 史

呢條馬路係由於清朝嘅殺人十八甫嘅傳說先至改咗噉嘅名。喺文化大革命嗰陣，爲咗紀念向秀麗同志先至改咗嗌「秀麗一路」。到咗1981年就改返原嚟嘅名，即係「第十甫路」。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
*恩寧路、寶華路
*大同路
*珠璣路
*下九路、文昌南路、十八甫北路

## 特色
呢條馬路嘅兩邊都有騎樓，其中珠璣路嘅東邊係家陣嘅上下九步行街一部分。

## 俗語
廣州入面成日有條數字地名順口簧，其中就包括咗呢度（**加粗**咗嘅字）：

1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，**10甫路**。

## 睇埋
*上下九步行街
*《廣州市地名志》，廣州市地名委員會編撰，香港大道文化有限公司出版發行，ISBN 7-5359-0296-0/K•1
象崗

**象崗**（），又可以喺後面加多隻字做，係中國廣東省廣州市入面嘅一座山仔，而呢座山仔就喺盤福路同解放北路交界嘅西邊，座山對面啱好對住越秀公園西二門。呢座山喺明朝時入選羊城八景，嗌做「**象山樵歌**」。呢座山唔係好高，海拔凈係得49.71米。

## 史
呢座山之前嗌過、、呢啲名。明朝洪武十三年（1380年），由於廣州城要將宋三城合埋一齊，結果開發咗廣州城北邊嘅山，於是象崗一帶做咗嗰陣時嘅廣州北門。結果象崗同越秀山一分為二。因爲鑿咗座山，結果開闊咗大北外直街（依家嘅解放北路北邊），於是呢度喺明清兩代都係廣州城北邊嘅主要通道。到咗清朝順治十年（1653年），清軍響家陣盤福路、解放北路交界南邊無幾遠度起拱極炮臺同保極炮臺，噉樣夾埋附近嘅永康炮臺、耆定三炮臺一齊防衞廣州北邊。到咗20世紀中，呢笪地就劃咗畀軍區用；到咗20世紀70年代，咗山附近起曬大廈、舖頭，就得返個山頂。1983年，呢座山頂就畀人刨低17米嚟起公寓，結果就發現咗南越國第二代王趙眜嘅王陵。於是公寓就起唔成，而係投資五千萬起做西漢南越王博物館。

## 出面網頁
* 南越王墓，坐落在廣州市區的象崗上
* 象崗探秘
* 象崗山上話滄桑 廣州市越秀區圖書館

類:廣州地理
多寶路 (廣州)

**多寶路**（）係中國廣東省廣州市荔灣區嘅一條一般嘅馬路，成條馬路係西南-東走向。東邊從寶華路開始，一直向西轉去西南，去到黃沙大道嗰頭。

## 概要
全長1390米，闊18米。雙向2車道。

## 史
其實呢條馬路喺好耐之前唔係嗌「多寶路」，而係嗌咗「寶慶新街」同「多寶大街」呢兩隻名。不過到咗1929——1930年，廣州市政府就將呢兩條街拆咗，起咗條馬路，之後改咗名嗌「多寶路」。而呢條路名嘅意思就係喺清朝嗰陣，有位嗌「陳華熙」嘅安徽嘅巡撫做咗太子少保，而佢就喺呢度起咗棟樓，搞到好多人要求嗌佢幫手改隻名，結果「多寶」呢兩個字比較多人揀，後嚟咪嗌咗「多寶路」囉。喺文化大革命嗰陣，呢條路重同西邊嘅時敏路、如意坊嘅東邊都合埋咗，嗌咗「新風路」呢隻名，不過到咗1982年，呢條路就重新改返原嚟之前嘅名，啫係依家嗌「多寶路」，不過時敏路同如意坊嘅東邊嗰兩條路就冇再畀返之前嘅名喇。

## 經過嘅道路
呢度啲路嘅順序係從東去到西南嚟排嘅，其中**加粗**咗嘅字係主幹道：
*寶華路
*逢源路
*恩寧路、龍津西路
*荔枝灣路
***[[黃沙大道]]**
多寶路

多寶路可以係：

* 多寶路 (廣州)：廣東省廣州市荔灣區入面嘅多寶路。
* 多寶路 (北京)：北京市房山區入面嘅多寶路。
* 多寶路 (重慶)：重慶市雙橋區入面嘅多寶路。
* 多寶路 (雲浮)：廣東省雲浮市新興縣入面嘅多寶路。
* 多寶路 (東莞)：廣東省東莞市樟木頭鎮入面嘅多寶路。
* 多寶路 (威海)：山東省威海市文登市入面嘅多寶路。
Domino

**Domino**（英文全名**Domino's Pizza**）係源自美國嘅意式薄餅外賣舖，全球舖頭超過10,000間。

## 睇埋
*Pizza Box，以前係香港嘅Domino特許經營權
Pizza-BOX

**Pizza-BOX**係香港已經全線結業嘅意式薄餅外賣店，2003年3月開張，前身係1985年至2003年2月喺香港嘅Domino特許經營權。

Pizza-BOX高峰期有14間分店，但自2010年代業務逐漸萎縮。到2025年9月底將軍澳分店結業後，得返火炭同觀塘兩間分店，而火炭分店自8月起拖糧3個月，員工11月集體辭工。喺觀塘嘅最後一間分店喺2026年1月執埋。

## 出面網頁
*Pizza-BOX
快樂蜂

**快樂蜂**（**Jollibee**），2016年之前中文舊名**祖樂比‎**，係源自菲律賓嘅快餐店，主要提供熱狗、漢堡包、炸雞等傳統美式快餐，全球分店有4,613間。
吉野家

**吉野家**（）係源自1899年嘅日本快餐店，最出名賣日式牛肉飯（牛丼），而家全球連鎖店超過1,700間。分店遍及日本、中國大陸、中國香港、台灣、新加坡、馬來西亞同埋美國加州等地。佢個名係日本漢字「吉」字，正式寫法係上「土」下「口」「」。佢個日本國內最大競爭對手係食其家，後者係日本最多分店。

2001年年底，由於日本出現瘋牛症個案，「牛丼」銷量遭受打擊。2003年，美國華盛頓爆發瘋牛症，而美國係牛丼牛肉主要來源，吉野家暫停入口美國牛肉，之後2004年2月11號重停賣牛肉飯，直到至2006年12月1號先至正常返。吉野家即刻舉行一日「牛肉飯復活大節」而且好受日本人歡迎。

## 歷史
*1899年：喺日本橋魚市場正式開張，店名源自大阪府西成郡野田村字吉野（而家大阪市福島區吉野町）。
*1987年：日本吉野家開始海外事業，美國丹佛1號店開張。
*1988年：台灣吉野家開張。
*1991年：喺香港開設首間分店。
*1992年：分別喺北京及新加坡開設首間分店。
*2006年：香港吉野家引入Shabu Shabu。
*2007年：香港吉野家開始搞外賣速遞服務。
*2010年：喺廣州開設首間分店。
*2012年：喺港鐵站開設首間外賣店。
*2013年：吉野家喺北京、天津、河北、吉林、遼寧、黑龍江、內蒙古等地區已經開咗304間。
*2016年：香港吉野家慶祝成立25週年，大搞Shabu Shabu放題。
*2018年：日本吉野家國內店舖數已經超過 1200 間，海外店舖數多過817間，遍及台灣、中國、美國、菲律賓、香港、新加坡、印尼、泰國、柬埔寨、馬來西亞。

## 重要事件
### 中國同香港經營權

合興集團洪氏家族由2010年代前後，開始一一得到中國東北至華北地區，香港等地吉野家連鎖店特許經營權。中國大陸、香港吉野家公司同日本吉野家公司係唔同。

### 用「大陸米」、「美國牛」聲明
2011年3月11號日本福島縣發生福島第一核電廠核災後，香港吉野家為網傳用過「福島米」一事解釋，佢以「我憤怒烏，已Call 999（報警）」發表聲明，指無用「日本食材」。當佢話用黑龍江米之後，香港媒體轉述指有網友發嬲批評。另外，由於吉野家係一間用「美國牛肉」做飯商店，早前美國牛肉爭議同瘦肉精風波都影響到公司，2012年當時停賣過牛肉飯一排。

### 「獅子狗」事件
2019年7月10號，香港吉野家Facebook專頁發文稱：「想食獅子狗，唔只大埔有。嘢可以亂食，名唔可以亂叫」，指「獅子狗」正確名稱為「竹輪」。由於「獅子狗」諧音同「撕紙狗」而引起爭議。香港多區因應反送中運動而出現「連儂牆」，警察介入同親中陣營人士一齊清除牆上文宣，遭相對人士貶稱做「撕紙狗」。公關就有關大埔墟站連儂牆一事「抽水」雖得到泛民主派社運人士讚賞，但係得罪母公司合興集團洪明基。

洪明基表示自己係「撐警」，重話廣告出街前「事先唔知情，同埋好憤怒」所以話「炒人」。佢身為合興集團CEO，同時係中國大陸全國政協關係。洪生出聲之後，令公司引來大批人攻擊，有門市遭遇示威同「裝修拆鋪」，做唔到生意，而無咁勇武派就表明「罷買」。由當時7月開始合興集團股價仆直，到10月創下接近20年新低點，10月15號得返0.1蚊，最高時係2007年10月18號有8毫2仙。至10月尾觀察所得，事件發生後多個月，香港吉野家 Facebook 專頁已冇更新，同埋有好多批評留言同洗版，去到2020年3月先至低調地鹹魚翻生。

## 參考

## 睇埋
* 加藤屋
* 香港吉野家強姦案

## 出面網頁

* 
* 吉野家（日本）
* 吉野家（美國）
* 吉野家（北京）
* 吉野家（遼寧、內蒙）
* 吉野家（上海）
* 吉野家（香港）
* 吉野家（台灣）
* 
*
摩斯漢堡

**摩斯漢堡**（**MOS Burger**）係源自日本嘅快餐店，最出名賣漢堡包同飯堡，全球分店超過1,700間。
Pret A Manger

**Pret A Manger**係源自英國嘅快餐店，出名賣三文治、百吉包、沙律，英國、美國、法國、香港分店超過300間。
漢堡王

**漢堡王**（**Burger King**，曾經叫**堡加敬**）係源自美國嘅快餐店，最出名嘅係漢堡包塊肉係用火燒熟，全球分店超過12,000間。

## 歷史
1954年，詹士麥靲摩亞（James Mclamore）同大衛艾家敦（David Edgerton）喺美國佛羅里達州邁阿美經營第一間 Burger King 餐廳。

## 香港
漢堡王喺1980年代第一次打入香港市場，初頭叫**堡加敬**，後尾叫**漢堡飽王**，但好快就撤出香港市場。

2003年11月，SSPHK攞到特許經營權重新引入漢堡王，喺香港國際機場開舖，之後喺太平山頂開多一間。

2007年12月，健味堡做咗香港第二個特許經營商，可以喺香港市區開舖，頭一間舖喺尖沙嘴，全盛時期有超過廿間舖，不過到2015年12月，剩低嗰5間舖正式全線執笠。SSPHK嗰兩間舖唔受影響。

2016年4月，SSPHK喺港鐵紅磡站大堂開設新分店，令到SSPHK嘅分店數目增加至3間，同年9月，再喺機場一號客運大樓禁區西大堂開設新分店，10月再喺中環士丹頓街開設新分店。

2019年1月2號，因為紅磡站美食廣場轉型，嗰度嘅漢堡王分店同時結業。之後中環士丹頓街分店同機場二號客運大樓翔天廊6樓美食廣場分店亦結業，只淨返機場禁區同山頂凌霄閣兩間分店。

2025年8月31號，山頂凌霄閣分店結業，只淨返機場禁區內一間分店。


File:HK BurgerKing PeakBranch.JPG|SSPHK經營嘅漢堡王山頂舖
File:HK BurgerKing WongTaiSinCentreBranch.JPG|健味堡經營嘅漢堡王黃大仙舖


## 出面網頁

*
Délifrance

**Délifrance**係源自法國嘅快餐店，出名賣法包、百吉包、牛角包、蛋糕、咖啡，全球分店有幾百間。
大力水手炸雞

**大力水手炸雞**（**Popeyes Chicken & Biscuits**，正名**Popeyes Louisiana Kitchen**）係沿自美國嘅快餐店，最出名賣炸雞同美式餅，全球分店超過2,000間。
Pepper Lunch

**Pepper Lunch**（，羅馬拼音：），臺灣叫**胡椒廚房**，係源自日本嘅快餐店，最出名賣鐵板燒黑椒牛肉飯，分店超過400間，當中超過200間分店喺亞洲。

## 參考

## 出面網頁
* Pepper Lunch 日本官方網站
* 香港網站
* Pepper Food Service Co., Ltd 首页
** 海外店舖（中國）
* （香港）
熟食中心

**熟食中心**（**Cooked food centre**），又叫**熟食市場**（**Cooked food market**），星加坡同馬來西亞叫**小販中心**（**Hawker centre**），係政府起同管理、可以容納好多檔熟食檔賣嘢食嘅地方，多數都係賣平價嘢食，響香港、星加坡、馬來西亞都有。
珍寶王國

**珍寶王國**（**Jumbo Kingdom**）係香港兩隻畫舫酒樓統稱，分別係**珍寶海鮮舫**（**Jumbo Floating Restaurant**）同**太白海鮮舫**（**Tai Pak Floating Restaurant**），以前重有**海角皇宮**（**Sea Palace Floating Restaurant**）。佢哋泊響香港仔東南面、深灣對出海面，係香港其中一個出名食海鮮嘅地方。依家係新濠國際嘅成員之一。

珍寶海鮮舫自2020年3月3號停業，同年11月施政報告入面講到業主肯將海鮮舫免費捐畀海洋公園配合「躍動港島南」旅遊項目，但2021年底海洋公園以搵唔到第三方幫手營運做理由唔接受捐贈。業主喺2022年5月以泊位牌照就快到期需要安排檢查維修做理由，計劃6月拖離香港，雖然坊間有聲音要求政府介入保留，但政府認為無噉嘅需要，業主最終喺6月14號安排拖走。到6月20號，業主公佈珍寶海鮮舫已經喺6月19號喺西沙群島一帶嘅南海海域因為遇到風浪而出事——所公開嘅消息模糊甚至可能涉及誤導，外界普遍相信佢指架嘢已經沉入千米深嘅海底。後嚟香港海事處澄清，話其實只係半浮半沉。船主跟住話想揾人去現場鑿爛，整到佢完全沉沒。事件令公眾質疑船主冇誠信。

太白海鮮舫雖然都一樣停業，但依然停泊喺原位。

## 濕碎事
荷蘭阿姆斯特丹海上皇宮（Sea Palace）都係照住珍寶王國嚟起。

## 睇埋
*沙田畫舫
許留山

**許留山**係香港甜品舖，1960年代初由許慈玉以佢阿爸個名許留山創立。佢本來係賣開涼茶同龜苓膏，1990年代推出生果甜品同首創西米撈大受歡迎，所以轉型賣甜品。

喺油塘大本型嘅最後一間許留山分店喺2021年11月結業。

## 參考

## 出面網頁
*許留山
鏞記

**鏞記**，全名**鏞記酒家**，係香港一間酒樓，最出名賣燒鵝，舖址響中環威靈頓街32—40號成棟，無開過分號。自2009年起，連3年獲米芝蓮一星好評。只係2012年改列一般推介。2013年後，冇收錄。
西班牙慈愛機構

**西班牙慈愛機構**係1868年創立喺紐約市嘅一間私人社交俱樂部，致力服務曼哈頓嘅西語裔美國人族群。佢嘅地址係西14 街 239號，即係已經唔再存在嘅小西班牙中心地區
。

## 歷史
好多出名嘅西班牙演員，外籍人士，移民，同埋名人都曾經係呢個誕生咗超過150年歷史嘅社區裡面住，比如畢加索、達利、布紐埃爾同費德裏戈·加西亞·洛爾卡。喺2010年，曾經居住喺小西班牙超過一年嘅美國西班牙裔電影制作家同劇本作家 亞瑟·鮑爾德創作咗一個叫小西班牙嘅紀錄片，並首次展示咗西裔社區嗰段不為人知嘅歷史。亞瑟·鮑爾德嘅作品大大咁推廣咗西班牙慈愛機構嘅歷史同文化。呢鉤影片包含咗從未公開嘅超過450張圖片同150個文檔，都表現咗成個20世紀喺紐約市嘅小西班牙街道嘅歷史。

## 使命
自從喺 1868年成立以嚟，佢嘅主要目的係「促進，鼓勵同傳播西班牙人同西裔美國人之間嘅友愛同團結嘅精神。」

喺早期嘅歲月裡面，佢為西班牙來美移民提供咗基本嘅支持同幫助，例如提供食物同庇護所；照顧佢地嘅醫療需求；安排壽終服務；同埋俾移民遠渡重洋嚟到紐約之後有一種家鄉嘅感覺。隨住機構裡面嘅會員需求發生重大嘅改變，西班牙慈愛機構仍然致力喺由西班牙嚟到紐約嘅移民提供幫助，以適應新生活。

## 參攷
大同路

**大同路**可以係：

## 城市道路
;廣東
* 大同路 (廣州荔灣)：喺廣州荔灣區。
* 大同路 (廣州從化)：喺廣州從化區。
* 大同路 (河源)：喺河源源城區。
;福建
* 大同路 (廈門)：喺廈門思明區。
* 大同路 (三明)：喺三明永安市。
* 大同路 (泉州)：喺泉州安溪縣。
* 大同路 (漳州)：喺漳州華安縣。
;河南
* 大同路 (鄭州)：喺鄭州二七區。
;吉林
* 大同路 (吉林)：喺吉林龍潭區。
;上海
* 大同路 (上海)：喺上海浦東新區。
;海南
* 大同路 (海口龍華)：喺海口龍華區。
* 大同路 (海口美蘭)：喺海口美蘭區。
;山西
*大同路 (太原尖草坪)：喺太原尖草坪區。
*大同路 (太原杏花嶺)：喺太原杏花嶺區。

## 行政區
* 大同路 (元)，元朝嗰陣嘅山西省大同市嘅一個行政區。
大同路 (廣州荔灣)

**大同路**（）係中國廣東廣州嘅南北走向馬路，喺荔灣區西關。北邊從第十甫路開始，一直向南到六二三路。

## 概要
全長470米，闊7米。1車道，凈畀從北向南行。

## 經過嘅道路
條路順序從北到南排，**加粗**嘅字係主幹道：
*第十甫路
*和平西路
*梯雲東路
***[[六二三路]]**

## 臨路建築

* 西城都薈

## 參考資料

* 《廣州市地名志》，廣州市地名委員會編撰，香港大道文化有限公司出版發行，
珠璣路

**珠璣路**可以係：

* 珠璣路 (廣州)，喺廣東省廣州市荔灣區。
* 珠璣路 (煙台)，喺山東省煙台市芝罘區。
珠璣路 (廣州)

**珠璣路**（）係中國廣東省廣州市荔灣區嘅一條一般嘅馬路，成條馬路係南北走向。北邊從第十甫路開始，一直向南去到六二三路嗰頭。

## 概要
全長458米，闊大概13米。1車道，凈係可以從北邊向南邊行。

## 史
呢條馬路之前唔係嗌「珠璣路」，而係「珠巷」同「三角市大巷」兩條巷嘅名，到咗20世紀20年代尾嗰陣，廣州市政府就將呢兩條巷拆咗，起咗條馬路。而馬路嘅名就攞咗珠巷嘅「珠」字同埋個「璣」字嚟整成條路嘅名，呢隻名可能係關廣東省韶關市南雄市入面嘅珠璣巷嘅事。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
*第十甫路
*十三甫路
*和平西路
*梯雲東路
***[[六二三路]]**
唱好廣州

《**唱好廣州**》係東山少爺嘅其中一個專輯，而呢份專輯入面有十首粵語歌，入面有講到涼茶、西關、長堤呢啲廣州嘅景，佢重溝埋R&B、RAP、粵曲、廣州童謠同數白欖呢啲咁嘅嘢，搞到唔理佢係老廣州定係家陣嘅後生仔都會聽到廣州入面嘅文化風味。

## 收錄咗嘅歌

## 參攷
* 唱好广州 豆瓣音樂
* 唱好广州 蝦米音樂
寶華路 (荔灣)

**寶華路**（）係中國廣東廣州嘅南北走向馬路，喺荔灣區。北邊從華貴路同寶源路嘅交界開始，一直向南去到第十甫路同恩寧路嘅交界。

## 概要
全長770m，闊11～18米。2～3車道，北闊南窄，凈畀從北到南行。

## 史
據話喺大清康熙年間，有個喺福建嚟嘅潘氏（清代廣州四大首富）嚟咗寶華坊住，附近冇幾遠有條十五甫。1931年，廣州市政府拆咗十五甫同寶華坊起咗條馬路。文化大革命受破四舊浪潮影響而改名嗌「荔灣南路」，直到1982年10月30號改返之前嗌嘅**寶華路**。

## 經過嘅道路
條路順序從北到南排，**加粗**嘅字係主幹道：
*華貴路、寶源路
*長壽西路
*多寶路
*第十甫路、恩寧路

## 攷
寶華路

**寶華路**可以係：
;廣東
* 寶華路 (廣州荔灣)：喺廣州荔灣區。
* 寶華路 (廣州花都)：喺廣州花都區。
* 寶華路 (深圳)：喺深圳寶安區。
* 寶華路 (珠海)：喺珠海香洲區。
* 寶華路 (中山)：喺中山三角鎮。
* 寶華路 (東莞)：喺東莞望牛墩鎮。
* 寶華路 (惠州)：喺惠州惠東縣。
;遼寧
* 寶華路 (大連)：喺大連金州區。
;臺灣
* 寶華路 (臺東)：喺臺東鹿野鄉。
韓志煥

**韓志煥**（，）係南韓人權運動家兼男性主義運動家。佢2001年以後軍加算點復活運動，性平等運動嘅主要人物之一。高等學敎在學中，因為不滿韓國政府對女性嘅特惠政策而同參與男性運動同人權運動。2000年他是女姓兵役論運動。

2001年佢喺軍加算點復活運動，性平等運動嘅同參。2004年-2005年他是鄭蔡基與戶主制廢止活動嘅同參。

## 睇埋
* 成在基
* 自由主義
* 費米納粹

## 出面網頁
* Why "남성만 징병하는 건 가부장제 산물 여성도 병역의무 져야 하는 건 당연" 조선일보 2009.07.25 
* "새로운 페미니즘은 가해자, 수혜자 여성도 비판해야지요." 경기여성웹진 우리 (2007,11月-통권83호) 
* 남자들은 모른다고? 여자들이 모르는 것도 많아! 조선일보 2007.07.17 
* 언니 페미니즘 남성들이 보내는 편지 경향신문 2007.07.12 
* 이젠 남성학에 대해 이야기할 차례다 세계일보 2007.07.13
東山少爺 (歌手)

**東山少爺**（；；）係廣州市入面嘅其中一個比較出名嘅歌手，原名係**廖寰**（）。

佢喺廣東省雲浮市羅定市出世，佢細個嗰陣就去咗肇慶市嗰邊住，到咗15歲嗰陣就嚟咗廣州度住。呢位歌手所唱嘅兩鉼唱好廣州專輯同廣州恆大隊歌——廣州隊就係佢唱㗎喇。

## 經歷
### 個人
東山少爺喺7歲嗰陣就開始上台唱歌，到咗高中嗰陣就喺星海音樂學院附中入面開始學唱民歌，佢喺星海音樂學院社會音樂系嗰度畢業出嚟，而佢嘅師傅羅洪同周筆暢一樣，都係佢嘅同行。嚮2002年，佢參加咗廣州羊城新秀歌唱大賽攞咗最有潛力嘅大獎。佢喺2004年參加嘅羊城新秀歌唱大賽入面重攞埋冠軍添。佢喺2006年出咗嚟做歌手，第一隻專輯就係《唱好廣州》呢鉼帶。

### 出道
由於廖寰喺2004年嗰陣，參加咗喺廣州舉辦嘅羊城新秀歌唱大賽入面，攞咗冠軍返嚟，而呢個獎就吸引咗土生土長嘅廣州音樂人黃毅成嘅關注，到咗2005年，音樂人黃毅成就想整張介紹廣州文化嘅專輯（啫係2006年出嘅《唱好廣州》呢鉼帶），重搵埋喺嗰陣重未畢業嘅廖寰。雖然話廖寰嘅鄉下係嚮羅定嗰邊，但係佢喺廣州入面住咗好多年，加上佢重識講一口流利嘅廣州話，所以话點解嗰陣時嘅製作人揀佢嚟唱《唱好廣州》呢鉼帶就係咁。

## 名嘅出處
其中土生土長嘅廣州音樂人黃毅成就覺得，家陣凈係得好少嘅後生仔識得廣州入面嗰啲嘢，其中重包括埋粵語入面有好多意義嘅詞，所以佢就用咗新時代嘅方法再加上地道嘅粵語嚟唱好成個廣州。而《唱好廣州》呢鉼帶喺開始計劃到正式推出嗰陣，就用咗一年時間，喺嗰陣時，黃毅成嚮星海音樂學院入面重專門搵咗廖寰呢個人（廖寰喺嗰陣時重係個學生仔），之後黃毅成就將廖寰呢個人包裝，變咗家陣嘅「東山少爺」。而黃毅成就話：「我自己對成個廣州都好有感情嘅，尤其係我同廣州嘅傳統文化都有興趣下，雖然話廣州文化都好豐富，但係我喺收集資料嗰方面，都重未停過，而我都想寫廣州入面有出色嘅嘢，希望可以幫廣州整成一張比較出名嘅城市名片，向家陣嘅後生仔宣傳嗰啲唔記得咗嘅傳統文化。」

老廣州入面成日都有好出名嘅簧：「東山少爺」、「西關小姐」。而廖寰就改咗「東山少爺」呢隻名係想畀出一份廣州嘅本土味道。

## 出版咗嘅專輯

## 攞過嘅獎
*2002年　廣州羊城新秀歌唱大賽最有潛力獎
*2004年　廣州羊城新秀歌唱大賽冠軍
*2006年　9+2音樂先鋒榜年度新人獎提名
*2006年　廣州電視台「勁歌王」年度新人獎
*2006年　南方都市報「華語音樂傳媒大賞」最佳男新人提名
*2006年　廣州電台「金曲金榜」年度內地新人銀獎
*2006年　廣東電台「9+2音樂先鋒榜」年度公益歌曲歌手獎
*2007年　香港新城電台、南方都市報《華語音樂傳媒大賞》粵語新勢力獎
*2007年　《全球華語音樂榜》最受歡迎對唱歌曲
*2008年　中央電視台「青年歌手電視大獎賽」十強
*2008年　廣東電台《9+2音樂先鋒榜》先鋒男歌手、金曲金獎

## 演唱會
*2011年9月3號　　東山少爺《唱好廣州》第一個個人演唱會
*2012年9月21號　　【大城市〇小故事】2012東山少爺演唱會

## 舞台劇同音樂劇嘅演出
*2011年09月23號——2011年09月24號　　大型多媒體音樂劇《超時空要愛》
*2012年04月01號　　舞臺劇《暗戀有毒》 
*2012年07月14號　　舞臺劇《四分一戲》
*2012年10月21號　　2012廣州藝術節《四分一戲》
*2015年3月5號　　2015廣府廟會開幕典禮

## 註

類:雲浮人
三國 (搞清楚)

**三國**嘅字面意思係「三個國家」，可以係：
## 史
*三國 (中國) - 係中國分成三個國家喺度紛爭嘅時期，喺220年到280年間，係處於東漢同西晉之間嘅時期。呢三國分別係：魏、漢、吳，佢哋之間打來打去爭天下。
*三國 (朝鮮)，係朝鮮半島分成三個國家嘅時期，呢三國分別係：高句麗、百濟、新羅。
*原三國時代，朝鮮半島嘅歷史時期。
*後三國時代，朝鮮半島嘅歷史時期，呢三國分別係：泰封、新羅、後百濟。
*三山時代，琉球史上曾經分爲三國：北山、中山、南山。
*三國協約，1907年英、法、俄所簽嘅協約。
*喺大不列顛王國成立之前，不列顛群島有三國：英格蘭王國、蘇格蘭王國、愛爾蘭王國。
*三國同盟：
**一戰時：德國、奧匈帝國、意大利
**二戰時：德國、意大利、日本
## 地理
*波羅的海三國：愛沙尼亞、拉脫維亞、立陶宛。
*比荷盧三國關稅同盟：比利時、荷蘭、盧森堡造成嘅經濟同盟。
*斯堪的納維亞三國：丹麥、挪威、瑞典。
*巴爾幹三國：希臘、保加利亞、塞爾維亞。
## 書
*三國志，係中國史家陳壽（死於297年）寫嘅史書，紀錄咗中國三國時期嘅史事。
*三國演義，係明朝文學家羅貫中寫嘅歷史小說，係根據中國三國史實再加啲虛構發揮出來嘅文學名著，係中國四大古典小說之一。
*三國史記，係高麗史家金富軾寫嘅史書，紀錄咗朝鮮三國時代嘅史事。
*三國遺事，係繼《三國史記》之後又一本講朝鮮三國史嘅史書。
## 戲
*三國 (電視劇)，係2010年放嘅中國電視劇。
*三國記，係1992年放嘅韓國電視劇。

## 睇埋
*三國志 (搞清楚)
*三國演義 (搞清楚)
阿圖巴爾達

**阿圖巴爾達**（；；；）係一位美籍西班牙

電影攝製者同作家。

佢最出名嘅作品係關於古羅馬軍事，並定喺古羅馬帝國嘅日耳曼尼亞邊地嘅德魯杜巴格（Teutoburg）嘅虛擬小說系列，敍述咗古羅馬喺朱里亞·克勞狄王朝對日耳曼尼亞發動嘅第二次侵略。系列到今日一共有4部，係當今以描述日耳曼尼亞英雄阿米尼烏斯為主嘅最詳細虛擬小說。佢重寫咗另一部系列小說，溫督卡傳記（Chronicles of Widukind），針對沙臣人溫督卡公爵同查理文大帝進行描寫。呢個系列嘅第一部——劍之寶典（The Codex of the Sword）喺2010年出版。第二部——地球王者（The lords of Earth）喺2012年出版，重有第三部——命運之矛（The Spear of Destiny）就喺2013年5月出版。

巴爾達亦係一位電影製作家，指導咗紀錄片小西班牙同另外幾齣第一次描述西班牙人移民紐約市嘅歷史。佢嘅一齣關於現代藝術嘅記錄片Ciria pronounced thiria喺2013年5月喺紐約現代藝術博物館首映，由西班牙公司西班牙電信同柏林嘅Martin-Gropius-Bau贊助。

## 獲獎同提名
*德國美因斯當代藝術國際獎 （2001）。
*西班牙－美國國際獎，紐約，美國（2012）。
*給予德魯杜巴格系列：西班牙華加拿社會2013總藝術獎。
*西班牙華加拿社會2013二百週年紀念理查華加拿獎。

## 出版
### 德魯杜巴格系列
呢個系列得到西班牙瓦格納社會2013總藝術獎。 
*The last Cheruscan (2005). Ediciones B. ISBN 978-84-9872-805-7
*Liberator Germaniae (2006). Ediciones B. ISBN 978-84-9872-806-4
*The Battle of Destiny (2007). Ediciones B. ISBN 978-84-9872-807-1
*Twilight of the Aesir (2007). Ediciones B. ISBN 978-84-666-5332-9

### 溫杜卡系列
*劍之寶典（The Codex of the Sword）. EDHASA, 2010. ISBN 978-84-350-6180-3
*地球王者（The Lords of Earth）. EDHASA,2012. ISBN 978-84-350-6181-0
*命運之矛（The Spear of Destiny）. EDHASA, 2012. ISBN 978-84-350-6182-7
 
### 加迪系列
*加迪同王者嘅密室（Curdy y la Cámara de los Lores）. Montena (Random House Mondadori), 2007. ISBN 978-84-8441-331-8
*加迪同查理大帝嘅權杖（Curdy y el Cetro de Carlomagno）. Montena (Random House Mondadori), 2009. ISBN 978-84-8441-436-0
*加迪同哥特國嘅吸血鬼（Curdy y el Vampiro de Gothland）. Montena (Random House Mondadori), 2011. ISBN 978-84-8441-922-8

## 局部電影製作
*梅爾提特急（Muerte Express）(2003)
*極限（Limit）(2004)
*溫杜卡（Widukind）(2009)
*小西班牙（Little Spain）(2010)

## 參攷

## 出面網頁

類:美國作家
類:電影人
十八甫路

**十八甫路**（）係中國廣東省廣州市荔灣區嘅一條一般嘅馬路，呢條馬路係分開咗東南西北四個方向嘅。東邊去到楊巷路、長樂路同槳欄路嘅交界；南邊去到六二三路；西邊去到十三甫路同清平路交界；北邊去到第十甫路、文昌南路同下九路嘅交界。

## 概要
呢条馬路係分開咗東南西北四個方向，而呢條路係組成咗一個十字架咁樣。其中：
* 東西走向：1車道，長375米，闊9米，成條路係單行綫，凈係可以從東邊向西邊行。
* 南北走向：1——2車道，長550米，闊8——15米，成條路係單行綫，凈係可以從南邊向北邊行。其中馬路南邊闊北邊窄（分界係十八甫路嘅四條路之間嘅交叉位）

## 十八甫路嘅四條道路，起點到終點
*十八甫西路：從十三甫路同清平路交界嘅位開始一直去到十八甫南路同十八甫北路嘅交界嗰度
*十八甫路：從十八甫南路同十八甫北路交界嘅位開始一直去到楊巷路、長樂路同槳欄路嘅交界嗰度
*十八甫南路：從六二三路嘅位開始一直去到十八甫西路同十八甫路嘅交界嗰度
*十八甫北路：從十八甫西路同十八甫路交界嘅位開始一直去到第十甫路、文昌南路同下九路嘅交界嗰度

## 名

呢條馬路係由於清朝嘅殺人十八甫嘅傳說先至改咗咁嘅名。

## 經過嘅道路
### 十八甫路·十八甫西路
呢度啲路嘅順序係從西去到東嚟排嘅，其中加粗咗嘅字係主幹道：
* 十三甫路、清平路、河傍路
* 十八甫南路、十八甫北路
* **[[康王路 (廣州)|康王南路]]**
* 楊巷路、長樂路、槳欄路

### 十八甫南路·十八甫北路
呢度啲路嘅順序係從南去到北嚟排嘅，其中加粗咗嘅字係主幹道：
* **[[六二三路]]**
* 梯雲東路、杉木欄路
* 和平西路、和平中路
* 十八甫西路、十八甫路
* 河傍路
* 第十甫路、文昌南路、下九路

## 註
灰錳氧

**灰錳氧**（化學式：KMnO4），化學界叫**高錳酸鉀**，又叫做**過錳酸鉀**，係一隻強嘅氧化劑，喺1659年被佐亨·羅道夫·哥巴發現。佢嘅顏色係紫黑色，個結晶就好似支針咁，可以溶喺水，但係唔可以溶喺機油，佢嘅水溶液顏色係紫色。呢樣嘢重可以用嚟做消毒劑、水淨化劑、氧化劑、漂白劑，毒氣吸收劑同二氧化碳精制劑。呢樣嘢遇到有機物就會着火啦。而佢嘅化合價入面，最高係有+7咁高。

## 性質
*密度：2.703 g/cm³
*熔點：270℃（分解）
*水溶性：6.38 g/100 ml（20°C，101kPa）
*摩爾質量：158.04 g/mol

## 點樣整出嚟
喺礦石入面攞到嘅二氧化錳同氫氧化鉀呢兩樣嘢，跟住喺空氣入面撈啲硝酸鉀再加熱佢，跟住錳酸鉀就出嚟，再喺鹼性嘅溶液入面，溝啲氧化劑落去再電解氧化佢，就可以整到高錳酸鉀出嚟喇。而氧化劑方面，重可以攞Mn2+同二氧化鉛（PbO2）或者係鉍酸鈉（NaBiO3）呢啲強氧化劑都得。而呢啲反應可以嚟CHECK下Mn2+離子，因為高錳酸鉀嘅顏色係好明顯嘅。

離子方程式：
:\ 2{\rm MnO}_2 + 4{\rm OH}^{-} + {\rm O}_{2} =\!=\!=\!= 2{\rm MnO}_{4}^{2-} + 2{\rm H}_{2}{\rm O}
:\ 2{\rm MnO}_{4}^{2-} + {\rm Cl}_{2} =\!=\!=\!=  2{\rm MnO}_{4}^{-} + 2{\rm Cl}^{-}

佢重可以攞MnO2嚟同KOH喺空氣入面產生反應（通過吸收CO2氣體）都得：

:2 MnO2 + 4 KOH + O2 → 2 K2MnO4 + 2 H2O
:3 K2MnO4 + 2 CO2 → 2 KMnO4 + 2 K2CO3 + MnO2

## 化學性
呢樣嘢可以喺正常嘅溫度嗰陣，一掂到甘油就會發生化學反應，如估喺酸性環境入面重反應得好犀利下。重可以搞掂Cl-、Br-、I-、S2-重有SO2都得。不過如估掂到皮膚嘅話，會出現染色，重幾日都唔甩色嘅。如估啲粉倒喺空氣入面嘅話，重可以搞到人打乞嗤，重可以將SO<sub>2</sub>同埋啲尿都整到甩色。如估喺堿性溶液嘅環境入面，係唔穩定嘅。

實驗室入面就係成日攞呢樣嘢嚟整氧氣出嚟：

2{\rm KMnO}_4 \stackrel{\Delta}{=\!=\!=\!=}  {\rm K}_{2}{\rm MnO}_4 + {\rm MnO}_{2} + {\rm O}_2 \uparrow 

另外，維他命C嘅溶液重可以搞到高錳酸鉀甩色都得。如估維他命C越濃嘅話，可以落少啲都得。

高錳酸鉀重可以氧化HCl：

2{\rm KMnO}_{4} + 16{\rm HCl} =\!=\!=\!= 2{\rm KCl}+2{\rm MnCl}_{2}+5{\rm Cl}_{2} \uparrow +8{\rm H}_{2}{\rm O}。

## 安全性
由於高錳酸鉀係一隻強嘅氧化劑，所以如估你有被氧化嘅嘢，千祈冇同佢擺埋一齊。因為佢可以同濃硫酸搞出個化學反應，出Mn<sub>2</sub>O<sub>7</sub>呢隻爆炸物。如估係固體嘅話，掂到純甘油或者係X醇嘅話，都會發生燃燒嘅現象，重燒到鬼咁猛添。

: 3{\rm C}_{3}{\rm H}_{5}{\rm (OH)}_{3} + 14{\rm KMnO}_{4} =\!=\!=\!= 14{\rm MnO}_{2} + 7{\rm K}_{2}{\rm CO}_{3} + 2{\rm CO}_{2} \uparrow + 12{\rm H}_{2}{\rm O}

如估佢掂到亞硫酸氫鈉或者係草酸嘅話，會產生化學反應，出現甩色之後，重有啡色笪污漬嚮度添。

類:易燃物品
小西班牙 (紐約)

**小西班牙**係美國紐約市曼哈頓一個講西班牙文嘅社區，喺二十世紀頭慢慢形成。

## 歷史
小西班牙係喺切爾西嘅一片與眾不同嘅區域，係喺第七大道同第八大道之間，由14街延伸落去。當地人叫佢做「芥依格惰翡」（Calle Catorce）或者「小西班牙」。其中瓜達盧佩聖母大教堂（No.299）係1902年起建，嗰陣正啱西班牙人喺度定居。 喺2010年，一個名為「小西班牙」嘅紀錄片，由導演亞瑟·鮑爾德編輯同執導，就係拍攝喺紐約市。嗰齣紀錄片首次披露咗一系列不為人知嘅歷史故事，關於生活喺美國曼哈頓嘅西班牙人嘅。影片包含咗超過450張圖片同150個文檔，都係未公開過嘅，入便內容記錄咗一啲由20世紀開始嘅小西班牙嘅歷史。

小西班牙嘅另一個重要商業係飲食業。其中嘅有畢爾巴顎（La Bilbaína）， 特洛卡迪羅 瓦倫西亞（Trocadero Valencia），克魯尼亞酒吧（Bar Coruña）， 小西班牙酒吧（Little Spain Bar），馬德裏咖啡廳（Café Madrid），美森弗拉門科（Mesón Flamenco）同埋喺格林尼治街 823號嗰間由1927年開到而家嘅埃爾法羅餐廳（El Faro Restaurant）。 而伊比利亞（The Iberia）就係一間出名嘅西班牙服飾店。

呢個西裔美國人社區嘅中心地區有兩個地標，分別係西班牙慈愛機構同埋羅馬天主教瓜達盧佩聖母大教堂。跟尾呢度就成為咗曼哈頓第一個拉丁裔兼西裔嘅教區 。就好似曼哈頓其他啲移民社區一樣，小西班牙亦好似小意大利噉會過宗教節日嚟紀念聖詹姆斯。嗰個節日由90年代中開始就喺每年6月舉行，期間位聖人嘅畫像會成為西班牙人社區嘅象徵，而且會暫停14街交通一個禮拜嚟舉行遊行。傳統嘅西班牙民間風貌有得到展現喺呢個美食同歡樂時光共存嘅節日入便。

維珍妮亞·阿米露同佢個仔，羅伯特·德尼羅，有過一齊搬入西14街 219號頂層住，喺加利西亞企業家何塞·加西亞嘅工作室。根據調查，羅伯特德尼羅自從佢父母離婚後，喺50年代都住喺呢個小西班牙嘅中心地區。

## 參考資料
雞條

**雞條**，又叫**雞棒**、**雞手指**，係種雞肉嘢食，先將雞胸肉整成一轆轆，再去油炸，然後點醬（好似沙律醬、甜酸醬、燒烤醬、芥辣咁）食。

## 睇埋
*炸雞
雞寶

**雞寶**，又叫**雞塊**，係種雞肉嘢食，先將雞肉整成一嚿嚿，再去油炸，然後點醬（好似沙律醬、甜酸醬、燒烤醬、芥辣咁）食。最出名係麥當勞嘅麥樂雞，幾乎做埋呢隻嘢食嘅代名詞。

2019年11月，香港肯德基推出「上校雞寶」，誓要改變多數香港人以為呢種嘢食只係得麥當勞有得賣嘅誤解。

## 睇埋
*炸雞
*薯寶
謝芯兒

**謝文欣**（；，）係香港女歌手同無綫電視藝員，喺香港理工大學服裝同紡織系畢業。

佢參加2011年《FACE》U Star大專校花校草大選行嗰陣，獲當時星煥國際老闆何哲圖賞識，其後簽約成為旗下歌星。謝文欣嘅樣同同一間公司嘅TVB女藝人鍾嘉欣相似，2013年喺鍾嘉欣個人演唱會擔任表演嘉賓而好多人知。同年，星煥國際加盟TVB成立星夢娛樂，謝文欣亦都正式成為旗下嘅歌手。

2020年，謝文欣由星夢娛樂轉會到。

## 音樂作品
### 專輯

### 單曲

### 派台歌曲成績

*（*）仍在榜上
*（-）未能上榜
*（×）沒有派往該台
*（**(1)**）兩週冠軍
*包括2020年後的冠軍歌曲
*2020年起

## 演出作品
### [[電視劇]]（[[無綫電視]]）

### [[電視劇]]（亞洲心動娛樂）

### [[主持|主持節目]]（[[無綫電視]]）

### [[廣告]] / 代言

## 獎項
;2018年
* 第三屆VIP音樂榜頒獎典禮 - VIP熱播新人金獎
* 全球華語金曲獎2018 - 音樂平台新人獎
* 第5屆粵語歌曲排行榜頒獎典禮 - 最受歡迎新人獎
*  - 得獎歌曲《其實我牽掛》
*  - 得獎歌曲《若無其事》
;2019年
*  - 最受歡迎新人獎
;2020年
* - 得獎歌曲《偶像傳奇》
* - 得獎歌曲《不痛不快》
;2021年
* - 年度最佳進步獎 銀獎

## 參考


## 出面網頁
* 
* 
* 
* 
*
三元里大道

（里讀陰平聲）係中國廣東省廣州市入面嘅其中一條主幹道，呢條主幹道喺白雲區入面。成條馬路嘅走向好似符號「（」，南邊從解放北路同機場路嘅交界開始（嗰度接住廣花立交），一直向北去到機場路嗰頭。馬路上面有機場高速嘅高架。呢條馬路係雙向行駛。

## 概要
全長4.7公里，闊30米，雙向6車道。

## 史
三元里大道嘅大部分路段都係以前嘅廣花公路，呢度係廣州接去花都最早嘅其中一條路，不過嗰陣時重係一條爛泥路。到咗1982年，廣州市政府就決定整好條馬路，不過由於唔夠錢，結果就整成雙向2車道之後就冇再整落去喇。到咗1999年，廣州市政府決定起機場高速，嚟解決呢條馬路成日塞車嘅問題，結果拆嗮附近一大堆城中村嘅舖頭。喺起緊高速嗰陣，順便連條馬路都整闊埋。到咗2002年機場高速整好嗰陣，馬路就變咗6車道。喺2004年，由於呢條馬路唔再係之前廣花公路嘅一部分，於是改咗路名，即係依家嘅「三元里大道」。

### 機場高速

喺1998年，廣州市當局就話要起條機場高速、整闊條廣花公路，嚟解決成日塞車嘅問題。到咗2002年，機場高速完工開通，馬路重整闊咗。

## 經過嘅道路

呢度啲路順序係從南去到北嚟排嘅，其中**加粗**咗嘅字係主幹道：
***[[解放路 (廣州)|解放北路]]**、**[[機場路 (廣州)|機場路]]**
*祥港街
*祥元路
*群英大街
*走馬崗路
*瑤華街
*瑤華中街
*礦泉新街
*北站路、**[[廣州環城高速公路|北環高速公路]]**（上面穿過，冇匝道落去）、華園路
*樂嘉路
*益壽路
*遠景路
*棠景路
*合益街
*水邊街
*德康路、崗貝路
*國強大街
*祥崗外街
*高田街
*棠新街
*棠安路
***[[機場路 (廣州)|機場路]]**
吳嘉禧

**吳嘉禧**（；，原名**吳嘉熙**，）係香港歌唱組合Super Girls成員，2012年出道。佢係畢業（主修公共關係）。2014年佢參演無綫電視劇集《女人俱樂部》扮後生版，開始多人識。

佢曾經同viuTV藝人黃奕晨拍拖。2019年10月喺社交網宣佈分手，結束咗兩年嘅感情，又否認傳聞，話同第三者冇關。

## 演出
### 電視劇（[[無綫電視]]）
*2014年：女人俱樂部 飾 陸婉秋（後生）
### 電視劇（[[ViuTV]]）
*2018年：Plan B 飾 鄒語珊
### 電視節目（[[ViuTV]]）
*2018年：《玩 X 爆泰國》 主持
*2021-2022年：《囝囝女女730》 第146、244集嘉賓
*2021年：《唔試唔知份工好》 第2-3集主持
*2022年：《天生食材必有用》 第3集嘉賓

## 參考

## 出面網頁
*
*
*
*
*
殺人十八甫

（甫讀普）係廣州城畀清軍屠城時留低嘅民間傳說。呢場大屠殺史稱庚寅之劫，喺《清史稿》嘅第234卷同好多嘅地方縣誌都紀錄咗，不過相關史料亦就得《清史稿》同廣東地方文獻。而17世紀來華嘅意大利人──耶穌會傳教士衛匡國、荷蘭人莊紐賀夫都記寫咗呢場劫難。呢句話重有下文，合埋就係「**殺人十八甫、填屍六脈渠**」，講嘅就係清軍屠城時嘅殘忍法、以及廣州城嘅慘像。同時呢個古仔亦係關於廣州十八甫呢個地名嘅民間解釋。

## 古仔
### 尚可喜入侵廣州
清朝初期（17世紀中），平南王尚可喜帶清兵打廣州，結果畀民眾猛咁爆佢頭。尤其係清兵到咗家陣廣州市天河區龍眼洞時，遇到嘅抵抗令佢哋死咗好多兵將。當佢哋兵臨大北門時，又畀守城武裝打到損兵折將，最後好艱難先攻陷廣州，因爲損失慘重，尙可喜激到生蝦噉跳，想報復廣州，於是落令屠城3日，從西門口開始，殺夠十八鋪路爲止。

### 度橋救人
當時王府入面有個官叫王湘泉，聽到殺人十八鋪，嚇親：「1鋪=10里，18鋪=180里路，都唔知要死幾多人。」後來佢咗條橋：「鋪」「甫」可以通假，啲清兵初來又唔知廣州係點嘅，一於搏下呃佢哋，免得死咁多人。

### 裝咗18嚿有「鋪」字嘅牌
王湘泉度咗條噉嘅橋，就嗌兩隻兵仔來，整咗十幾嚿木牌，從「第一鋪」開始一路寫到「第十八鋪」，趁啲人瞓覺唔多覺時安啲牌。佢哋響家陣六脈渠嘅第一津開始，計做「第一鋪」，過咗條街安「第二鋪」，又過廿卅米，安「第三鋪」，屈個彎，裝「第四鋪」，之後安到「第九鋪」時，發覺條街鬼噉長，驚清兵殺殺下發覺咗，於是以六脈渠爲界，分成「上九鋪」「下九鋪」，就來天光時，裝曬所有木牌。

### 清兵殺人
遞日，啲清兵就奉命去殺十八鋪路嘅人，因為佢哋唔知十八鋪路究竟係點，就按住啲木牌一路殺人。當時好多人知道清兵殺到埋來，於是匿曬喺六脈渠，咁啱落咗場暴雨，渠水暴漲，浸死曬啲人，所以有講「殺人十八甫、填屍六脈渠」。

### 去金字邊
後來，住響呢十八鋪嘅人驚清軍發覺有警轟，於是靜鷄鷄去咗「鋪」字嘅金字邊，變做「甫」，變成咗「十八甫」。

## 十八甫地名攷釋
呢個古仔點講都好亦就係個古仔，至於「十八甫」嘅「甫」係咩意思，有下面幾個講法：

### 百越詞
有人話，「甫」字其實係源自百越話嘅詞，而家廣東地名入面，諸如「甫」、「布」、「埔」、「圃」、「浦」呢啲詞都係百越話嘅寫音，呢個詞嘅意思係「村」噉解。比如從化江浦、廣州嘅黃埔、東圃，呢啲地名嘅尾字都係「村」噉解。

不過有人質疑，比如話而家光復中路係六七八甫所在，嗰度先595米長，點容納到3條村？

### 舖頭
喺明朝嘅史料入面，呢啲「甫」又寫「舖」。自明朝開始，西關嘅商舖就好多，集中嘅地方就嗌做「舖」，後來個「舖」字寫成「甫」。

### 商人自衞組織
就話明朝時，廣州同佛山嘅商人爲咗防賊，成立咗商人自衞組織，就嗌做「舖」，「十八甫」就係話呢度曾經有18個商人自衞組織。

### 碼頭
呢種講法認爲「甫」嘅原字係「埗」，因爲廣州有「甫」嘅地名，往往附近都會有嗌做「水腳」嘅。比如民國三十七年《廣州市街道詳圖》就有三甫水腳紀錄，清朝《廣州城坊誌》亦有第六、八、十四甫水腳嘅記載，直到而家，中山七路都有四甫水腳。

兼且廣州無第一甫，得第一津，有人話呢個名嘅意思就係「第一甫通津」，津係指大碼頭，而甫係細碼頭。十八甫原名蜆子埗。

### 平地
廣東人將平坦嘅荒地嗌做「埔」，「埔」係「甫」嘅原字，十七個甫係話第一津之後十七處平地。

## 依家有「甫」字嘅地名
從清初開始，第一津到第十八甫嘅地名用到而家，其中上下九係好出名嘅商業步行街。

## 俗話
廣州人有句俗話：第一津——冇譜。就係話十八甫之中唯有第一唔嗌甫。

重有句俗語咁講：人好你話好，唔識花共草，行到第一津，完全冇嗮甫。

## 參攷
* 俗話廣州 廣州出版社 ISBN 7-80655-150-6/K·18
* 俗話廣州 粵語協會
* 廣州人知道 十八「甫」，甫字的由來嗎~？  開心網
* 十八甫的傳說 廣州圖書館
* 「十八甫」的由來（廣州市） 廣東文化網

## 註
北海艦隊

**[[北海艦隊]]**，係中國人民解放軍海軍三大艦隊之一，司令部位於中華人民共和國山東省青島市。
中國人民解放軍火箭軍

**中國人民解放軍火箭軍**，2015年之前叫「第二炮兵部隊」，簡稱「二炮」，係中國人民解放軍以導彈為主要裝備、擔負核武器反擊戰略作戰任務嘅軍種，由中央軍事委員會負責指揮，司令部位於北京。
中華人民共和國大元帥

係中華人民共和國響1955年設嘅軍銜之一，1955年至1965年係該國嘅最高軍銜，1965年廢止。呢個軍銜原本只係打算授予毛澤東，但係毛澤東唔肯要，因此始終無人獲得過大元帥軍銜。中華人民共和國現行最高嘅軍銜係上將。

## 史
### 設立
1952年冬天，解放軍評級工作結束之後，總幹部管理部開始討論軍銜嘅設置，部長羅榮桓、副部長賴傳珠同徐立清請總參謀部、總政治部同蘇聯顧問卡蘇林等一齊研究，主要依照蘇聯軍銜設計出幾套方案。響初步方案中，「中華人民共和國大元帥」已經出現並位於最高級，同「蘇聯大元帥」響蘇聯軍銜體系中位於最高位嘅情況相同。 雖然之後有人反對，但係最後都係設立咗。

### 毛澤東唔肯要
其實早喺1954年，毛澤東就透露出佢唔願意接受大元帥軍銜嘅意向。當時解放軍總參謀部軍務部副部長李平臨時調去軍銜辦公室，負責實行軍銜制嘅有關事務，訂做咗一批樣品軍服放響中南海小禮堂，其中就有一套精心設計嘅大元帥服。根據李平嘅回憶，當年秋季嘅某一日，毛澤東、朱德、劉少奇、周恩來、彭德懷等人嚟到小禮堂，李平陪佢哋參觀樣服。當李平同毛澤東嚟到着住大元帥服嘅木製模特面前嗰陣，李平介紹大元帥服，但係毛澤東對模特彈咗下煙灰，話：「大元帥？你企埋一邊啦！」

爲咗令毛澤東接受大元帥軍銜，全國人大常委會專登開會討論，參與討論嘅委員認為毛澤東響建軍建國嘅過程中功勞最大，所以要授大元帥軍銜，就好似斯大林大元帥噉，而且毛澤東率領嘅部隊打嘅仗重多過斯大林，時間亦長過佢。而主持會議嘅劉少奇知道毛澤東嘅態度，表示「唔能夠作結論」。又有人提出，只要人大常委會作出決定，毛澤東個人唔可以唔遵從決議，劉少奇就話：「人大常委會可以決定，但係毛主席係國家主席，要佢落命令先得嘎，他唔落命令又點算先？」劉少奇建議各位與會者當面說服毛澤東，於是會上無決定。

最後，中共中央同中央軍委經過考慮，認為毛澤東已經係中共中央主席同中華人民共和國主席，加上當時係和平時期，決定唔授予毛澤東大元帥軍銜。

## 參考

* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
* .
*
*
*
*
*
*
*
*
*
*
機場路 (廣州)

**機場路**（）係中國廣東省廣州市白雲區一條南北走向嘅主幹道。南邊從解放北路同三元里大道嘅交界開始（廣花立交橋底），一直向北去到廣花公路嗰頭。馬路上面有機場高速嘅高架。呢條馬路係雙向行駛。

## 簡況
全長4公里，闊50米，雙向6車道。

## 史
呢條馬路喺舊嘅白雲機場搬走之前，係去機場嘅其中一條路，喺嗰陣時條馬路都幾繁忙下。喺2001年整闊條三元里大道之前，大貨車係唔畀行機場路嘅，搞到啲大貨車成日都逼嗮嚟廣花公路嗰度行，結果搞到廣花公路成日大塞車。到咗2002年，機場高速整好，減少咗廣花公路嘅交通壓力。喺2004年，隨著白雲機場搬咗去花都嗰邊，呢度嘅車流都下降咗。依家舊嘅白雲機場嗰邊已經係個白雲新城喇。新市路口北邊嗰橛之前屬於廣花公路。嗰年，廣花公路金桂園到新市段改名做「三元里大道」，剩低嘅部分改名做機場路。

### 機場高速

喺1998年，廣州市當局就話要起條機場高速、整闊條廣花公路，嚟解決成日塞車嘅問題。到咗2002年，機場高速完工開通，馬路重整闊咗。

## 經過嘅道路

呢度啲路順序係從南去到北嚟排嘅，其中**加粗**咗嘅字係主幹道：
***[[解放路 (廣州越秀)|解放北路]]**、**[[三元里大道]]**
*飛鵝西路
*群英大街
***[[廣園路 (廣州)|廣園中路]]**
*松柏北街
*興泰路
*石榴橋路
***[[雲城路|雲城西路]]**、**雲城東路**
*文昌西街
*樂嘉路
*樂天街
*遠景路
*棠景街
*南雲西街、南雲東街
*飛雲東街
*水邊街
*崗貝路
*雲霄路
*蕭崗大馬路
***[[三元里大道]]**
*華益街、新市路
*棠涌街
*齊富路
*滙僑南路
***[[黃石路 (廣州)|黃石西路]]**、**黃石東路**
***[[廣花公路]]**、****（起點）

## 出面網頁
*广州城市建设档案馆
機場路

**機場路**可以係：

***[[機場路 (廣州)]]**，喺中國廣東省廣州市白雲區。
***[[機場路 (香港)]]**，喺香港離島區赤臘角。
***[[機場路 (佛山)]]**，喺中國廣東省佛山市南海區。
***[[機場路 (合肥)]]**，喺中國安徽省合肥市包河區。
***[[機場路 (杭州)]]**，喺中國浙江省杭州市江干區。
***[[機場路 (珠海)]]**，喺中國廣東省珠海市香洲區。
***[[機場路 (哈爾濱)]]**，喺中國黑龍江省哈爾濱市道里區。
***[[機場路 (貴陽)]]**，喺中國貴州省貴陽市花溪區。
***[[機場路 (金華)]]**，喺中國浙江省金華市義烏市。
***[[機場路 (邢臺)]]**，喺中國河北省邢臺市沙河市。
***[[機場路 (運城)]]**，喺中國山西省運城市鹽湖區。
***[[機場路 (唐山)]]**，喺中國河北省唐山市路北區。
***[[機場路 (北京)]]**，喺中國北京市朝陽區。
***[[機場路 (上海)]]**，喺中國上海市浦東新區。
***[[機場路 (深圳)]]**，喺中國廣東省深圳市寶安區。
***[[機場路 (桂林)]]**，喺中國廣西壯族自治區桂林市臨桂縣。
***[[機場路 (湛江)]]**，喺中國廣東省湛江市霞山區。
***[[機場路 (寧波)]]**，喺中國浙江省寧波市鄞州區。
***[[機場路 (汕頭)]]**，喺中國廣東省汕頭市龍湖區。
***[[機場路 (無錫)]]**，喺中國江蘇省無錫市濱湖區。
***[[機場路 (梧州)]]**，喺中國廣西壯族自治區梧州市萬秀區。
***[[機場路 (鄭州)]]**，喺中國河南省鄭州市新鄭市。
***[[機場路 (高雄)]]**，喺臺灣高雄市梓官區。
***[[機場路 (達卡)]]**，喺孟加拉達卡市孟加拉北區。
***[[機場路 (亨茨威爾)]]**，喺美國阿剌班馬州亨茨威爾市。
啲打

**啲打**，又叫**啲咑**、**哬哚**（哬哚又叫「㗾𫬀」、「㗾哆」），係種中國管樂器，由波斯傳入，形狀同西洋喇叭有幾分似，通常做白事時吹。

## 參考

## 出面網頁
*
鎮海樓

**鎮海樓**（），又嗌**五層樓**（）、**望海樓**（），係中華人民共和國廣東廣州越秀山上面嘅一棟樓。依家佢係專門嚟收集同廣州歷史文物同歷史資料有關嘅場所，呢度入面專門畀人睇下以前嘅廣州係點嘅。呢間嘢嘅全名係**廣州博物館**（）。呢間嘢喺大清同1986年嘅羊城八景入面，分別攞咗「**鎮海層樓**」同「**越秀層樓**」呢兩個名。

## 建築

*高度：28米
*層樓數：5層
*墻色：紅
*瓦片顏色：綠
*闊度：26.4—31米（每過一層樓就發現墻嘅闊度減少咗）
*深度：13.67—15.77米（每過一層樓就發現墻嘅深度減少咗）
*厚度：
**山牆：1.65—3.9米（每過一層樓就發現墻嘅厚度減少咗）
**後牆：1.3—3.4米（每過一層樓就發現墻嘅厚度減少咗）

呢間嘢係被人話咗係「嶺南第一勝」，喺棟樓嘅最上面嗰度就發現咗有「鎮海樓」三個字嘅牌嚮度。喺棟樓嘅兩邊重發現清末嗰陣寫嘅對聯。

## 史

喺大明洪武十三年（1380年）嗰陣，由於個朱亮祖嚟準備將個廣州城整大佢，結果就將宋朝嗰三座城合埋咗一齊，重開發咗城嘅北邊成800幾丈噉多，由於城牆啱号跨過咗越秀山，所以就喺座山上面起咗棟五層樓。由於嗰陣時呢間嘢啱好係睇到好大個海響度，所以咪改咗個名嗌「鎮海樓」囉。呢間嘢雖然話喺14世紀末嗰陣都被人搞咗單火燭或人為破壞。但係間大樓喺明朝嘅嘉靖年間嗰陣重新裝修過，不過到咗清朝，佢就因為三藩之亂嗰單嘢，結果就冧咗；後嚟到咗康熙26年（1687年）又重新裝修過；到咗民國統治嗰陣又被桂系軍閥搞冧咗。到咗1928年重新裝修嗰陣，佢就將棟樓入面嘅木結構，改咗用鋼筋水泥混凝土嘅結構，而磚石牆就用返之前明朝嗰陣嘅料，佢重引入咗石灣彩釉陶燒嚟做瓦脊同瓦角嘅鰲魚裝飾。喺1929年開始，呢度係廣州市市立博物院。到咗1950年就改咗名嗌廣州博物館。1989年6月就加咗入去廣東省文物保護單位（3-27），重喺1996年被人揀咗係廣州十大旅遊嘅其中一度靚景。到咗2013年3月，呢間嘢被定為第七批全國重點文物保護單位。

## 入面有嘅嘢

呢棟樓入面有整到廣州歷史入面，成日有到嘅嘢。佢係話咗喺起咗廣州城之後嗰5,000至6,000年嚟嘅文化、風俗同城市發展嘅嘢。棟樓前面有兩條碑廊響度，佢有每個朝代嘅碑刻，而右邊重有清朝嗰陣留低咗嘅12座砲臺嚮度。呢度係廣州傳統中軸線嘅起點同最高位。

## 詩篇
幾百年嚟，由於詩人成日嚟咗呢度就話呢度都好犀利下，有關鎮海樓嘅詩有好多，其中陳恭尹寫嘅《鎮海樓》最有影響力：

## 文物
* 城防大砲：包括明朝嘅崇禎年到清朝中嘅鴉片戰爭嗰陣，廣州地區整嘅防衛大砲，依家放嚮鎮海樓西邊嘅砲座嗰度，附近重有嚿牌。

## 俗話
* 肥仔個頭大過五層樓，肥仔隻手佢細過荷蘭豆。
* 唔上五層樓，未到廣州城。
* 唔上五層樓，未算到廣州。

## 連出去

* 廣州博物館
* 鎮海樓 - 新華網
* 中國廣州網
* 昔日鎮海樓今日博物館
廣州科學城

**廣州科學城**（）係中國廣東省廣州市入面嘅其中一個現代化嘅科學園區，嚮白雲山生態保護區嘅隔離，東邊冇幾遠就係廣州經濟技術開發區東區，南邊冇幾遠就係黃村附近嘅廣東奧林匹克體育中心，西邊重可以睇到喺1995年開始發展嘅珠江新城，北邊冇幾遠就係白雲區，佢重係廣州市東部發展嘅戰略中心區域同廣州市發展高新技術產業嘅示範基地。廣州科學城喺2011年嘅羊城八景入面，重攞咗「**科城錦繡**」呢個名。呢個園區嘅規劃面積有20.24平方公里。

## 位置
佢嚮廣州市嘅東邊嘅黃埔區入面，南邊距離黃埔港口有18公里，西北邊距離白雲機場有17公里咁遠。其中廣深鐵路、廣深、廣汕同廣州環城高速公路都經過呢度，由呢度揸車去香港，個半鐘到兩個鐘就到。

## 喐手時間同目標
呢座園區喺1998年12月28號嗰陣正式喐手。佢嘅目標係整成一間「東方歐洲城」。

## 入面有啲乜
廣州科學城入面有5個功能組團區，分別係：
*電子資訊產業區
*生物醫藥產業區
*新材料同新能源產業區
*綜合研發孵化服務區
*生態保護區。

依家廣州科學城已經起咗有100萬平方米嘅孵化器同100萬平方米嘅加速器、將來重有100萬平方米嘅公共技術平臺同100萬平方米嘅生活配套設施。入面已經有285間唔同種類嘅科技研發機構，其中有7間中國國家級研發機構。

## 研究同開發
呢座城係主要圍繞高新技術產業嘅研究開發、生產製造嚟起嘅一座城，入面主要係發展微電子、電腦、現代通訊、機電一體化、光電技術，空間技術同生物技術嘅產業，佢重同整埋信息、倉庫儲存、金融、商業住宅、體育、娛樂同環保嘅設施。重根據佢嘅建設規劃目標同呢個地區原嚟有嘅地形條件同環境保護嚟留返14座山仔、重有部分生態林地同農田。

## 連出去
* 广州科学城在线
* 广州科学城
* Master Plan of Guangzhou Science City
呵叻

**呵叻**（泰文：นครราชสีมา；），係泰國東北部最大嘅城，亦係泰國嘅第二大城，有44萬人左右。
紫羅蘭色

**紫羅蘭色**（英文：Violet），又叫做**藍紫色**，係隻紫色，嚟自菫菜屬植物嘅花色，似紫羅蘭，紫中偏藍。

## 睇埋
*靛
桃紅

**桃紅**（），又叫做**洋紅**、**紅紫**，係隻紫色，似桃花，紫中偏紅。

## 睇埋
*車厘子色
*品紅
青

**青**可以解：
*四色藍，亦叫做「青色」
*語言點分藍綠，漢字文化圈「青色」嘅唔同意思
*⾭，康熙部首。
*青海嘅簡稱
*青島嘅簡稱
栗紅

**栗紅**（英文：maroon），又叫做**深紅**，係隻啡紅色，似栗嘅色。

栗紅係澳洲政區昆士蘭嘅代表色，昆省嘅欖球隊布里斯本野馬成日用呢隻色，通常發音叫Mah rone。
水藍

**水藍**（），或者叫**水色**，係隻藍綠色，為青嘅一種，色譜上更偏綠。代表大自然湖水嘅色。

## 睇埋
* 碧綠色
東湖路

**東湖路**可以係：
;廣東
* 東湖路 (廣州越秀)：喺廣州越秀區。
* 東湖路 (廣州增城)：喺廣州增城區。
* 東湖路 (深圳)：喺深圳羅湖區。
* 東湖路 (佛山)：喺佛山南海區。
* 東湖路 (惠州)：喺惠州惠城區
;臺灣
* 東湖路 (臺北)：喺臺灣臺北內湖區。
;上海
* 東湖路 (上海)：喺上海徐匯區。
太和路 (廣州)

**太和路**（）係中國廣東省廣州市入面嘅其中一條主幹道。呢條馬路嚮白雲區入面，東南邊從太源北路嗰頭開始，一直去到西北邊嘅廣從公路嗰邊。雙向6車道，全場2.8公里。其中太和路係分有南、中、北三條。

## 太和路嘅三條道路，起點到終點
*太和南路：從太源北路嗰頭去到116省道嗰邊
*太和中路：從116省道嗰頭去到太營路嗰邊
*太和北路：從太營路嗰頭去到廣從公路嗰邊

## 經過嘅道路
呢度啲路順序係從南去到北嚟排列嘅，其中**加粗**咗嘅字係主幹道：
***[[太源路 (廣州)|太源北路]]**
***[[廣州北二環高速公路|北二環高速]]**（橋頂經過，冇匝道落去）
*和龍路
***[[116省道]]**
*米龍西七街、**[[和樂路]]**
***[[朝亮路|朝亮南路]]**、**朝亮中路**
*大來南路
*聯昇西路
***[[太營路]]**
*寶樹路
*豐泰橫路
***[[廣從公路]]**
東湖路 (廣州越秀)

**東湖路**（）係中國廣東廣州嘅南北走向主幹道，喺越秀區東湖街。南邊從沿江東路開始（上面有海印橋接住），一直向北去到東華北路；重有條分叉去到東華東路同均益路嘅交界。

## 名
呢條馬路因為喺東山湖公園西邊而改成噉嘅名。

## 概要
全長1.1公里，闊11～32米，雙向2～6車道。

## 經過嘅道路
條路順序從南到北排，**加粗**嘅字係主幹道：
***[[沿江路 (廣州荔灣至廣州越秀)|沿江東路]]**
*大沙頭路
*大沙頭三馬路<sup>[1]</sup>
*永勝上沙
*合群一馬路
*東華東路
*均益路<sup>[2]</sup>
***東華北路**

:：嗰度有條嗌「東湖西路」嘅分叉去嗰度。
:：嗰度重有條分叉路去到東華東路嘅路口。
鶴佬話

**鶴佬話**，或叫**學佬話**、**海豐話**，係廣東汕尾海豐、陸豐嗰頭講嘅一種閩南話。
## 睇埋
*閩南話
*方言
高度自治

**高度自治**（）係中華人民共和國喺《中英聯合聲明》對香港嘅其中一個承諾，由鄧小平提出，即係除咗國防同外交之外，除非香港發生「推翻或顛覆中國內地的社會主義和中央政府的主權」，香港其他事都可以自己管，包括行政管理權、立法權、獨立嘅司法權同終審權。

## 參考


## 睇埋
*自治
*一國兩制
*港人治港
飛船

**飛船**係20世紀頭風行嘅一種航空器，靠裝住大量輕過空氣嘅氣體令到隻飛船升上天。最初飛船用嘅氣係氫，但因為易燃好危險，摩登飛船已經改晒用氦。

1937年5月6號興登堡號飛船大爆炸，象徵住飛船嘅沒落，自此就逐漸畀飛機取代佢嘅地位。
太和路

**太和路**可以係：

* 太和路 (廣州)，喺廣東廣州市白雲區。
* 太和路 (佛山)，喺廣東佛山市順德區。
* 太和路 (東莞)，喺廣東東莞市石排鎮。
見多識廣

《**見多識廣**》（）係廣州電視台搞嘅其中一部遊戲節目，佢係包括咗趣味益智、遊戲服務喺埋一齊嘅文藝類節目。佢通過揀觀眾唔係幾知或成日傳下傳下嘅「粵文化」（包括咗文字、順口簧、地名、典故、美食、愛情俗語等等），佢重通過咗情景演繹、問答搶答，嘉賓PK同專家解釋呢啲方式畀大家提供咗新舊嘅粵文化知識、資訊同潮流。重可以滿足廣州本土新生代、外地新客家人點樣睇廣府文化，同時重畀好多嘅觀眾點樣睇廣州，重提供咗咗大家嘅日常生活方便。而呢個節目係打破咗成個廣東地區，點解晚黑冇粵語趣味競技文化類嘅節目。呢部節目喺2014年4月5號嘅廣州電視台嘅綜合頻道首播，一直播到2014年11月1號嘅最後一集先至結束，總共播咗31集。播咗之後都俾廣州嘅觀眾歡迎咗。

## 遊戲規則
### 手快有手慢冇
遊戲開頭係由10位選手喺主持人讀嗮題之後再搶答。答啱嘅直接入下關；答錯嘅罰停一次，其他人繼續搶答。最後有7位選手晉級，攞到企位獎。搶答方式係用㩒搶答器鬥快，而呢個關卡喺第6集（2014年5月31號）改版就取消咗。直到第15集（2014年6月28號）先至重新將呢個環節攞返出嚟，改咗係得3條題，答題時間10秒鐘，邊個組答啱得最多題嘅就係贏咗呢關。搶答方式改咗用搖啲唥鐘鼓嚟鬥快搶答。同之前唔同嘅係多咗個大懲罰環節。呢個環節喺2014年7月12號取消咗，直到2014年9月13號先至重新攞返出嚟。

#### 大懲罰環節
手快有手慢冇嘅大懲罰環節係出現喺3條題目答嗮之後，輸咗嗰隊嚟接受懲罰嘅。以下呢個清單就係節目播到而家為止，凈係出咗呢啲環節：
*夾氣球
*踩乒乓波

### 拍公仔紙
呢個關卡一般出現喺手快有手慢冇嘅關卡之後，佢係要係上關成功入到呢關嘅7位選手入面，每位都要拍公仔紙，如估出有「見多識廣」嘅LOGO，噉拍到嗰位就係擂主。喺2014年5月10號嗰集開始取消咗。

### 我至識廣
呢個關卡係由擂主揀位選手一齊PK答題，而且有免答權（啫係畀人哋答），如估肥佬咗嗰位就要接受大懲罰，贏咗嗰位就可以入下輪挑戰。喺2014年5月31號改版就將規則改成6位守擂者同挑戰者一齊答題PK，每答啱一題就有100蚊，邊位贏咗就係擂主，重攞埋企位獎。而呢個關卡喺2014年6月28號就取消咗。
#### 答題限時
參賽者答題限時，最初啲關卡係20秒，得返4——5位參賽者嗰陣就係變咗15秒內，如估得返3位或以下嘅，就係限時10秒。

#### 大懲罰
呢關如估肥佬咗嗰位係接受氹氹轉菊花園，轉都你頭暈嘅懲罰。喺2014年5月31號改版，呢個懲罰就取消咗，改咗係離開表演臺。
#### 揀對手PK
之前呢關入面揀選手係通過嗌數字嚟揀嘅，但係喺2014年6月7號，就改咗係用抽籤嘅方式嚟揀邊個PK。
### 一錘定音
一錘定音嘅規則係根據一條開放趣味題嚟按返邊啲玩家寫出嚟嘅最近標準答案嗰位嚟實現分組，呢個欄目喺2014年6月28號開放。
### 百發百中
百發百中嘅規則係以團隊嚟做單位，喺100秒入面答10條題。呢關係先玩完一個隊再玩另一個隊，如估100秒用嗮，就唔畀答題。最後睇邊個組用得最短時間答嗮10條題嘅，就係贏咗嗰組。呢個欄目喺2014年6月28號開放。喺2014年8月23號就改成邊個答啱題數最多嘅，就係贏咗嗰組。
### 點指兵兵
點指兵兵嘅規則係由兩個組之間，其中一個答題嘅選手要喺主持人問問題之前，事先揀正人哋嗰組嘅事但一個選手嚟答題。呢個欄目喺2014年6月28號開放。喺2014年8月23號就改成3隊嘅其中兩個對手之間嘅PK。

### 賣豬仔（之前嗌過「一筆out消」嘅名）
呢度唔好同翡翠台嘅一筆out消節目搞亂。

呢關一般出現喺手快有手慢冇嘅關卡之後。佢係喺兩個隊入面通過內部投票，嚟揀出人哋嗰組最屎嗰位淘汰佢。喺揀出人哋嗰組最屎嗰位方面，輸咗嗰隊揀自己嗰組1位翻生，贏咗嗰隊揀人哋嗰組2位出局。喺2014年7月26號就改咗名嗌「賣豬仔」，而呢個環節喺2014年8月23號就取消咗，改成隊伍全隊隊員淘汰嘅方式。

### 車輪大戰
呢關一般出現喺手快有手慢冇嘅關卡之後。佢係喺最後凈低嗰3位選手入面按順序抽籤嚟輪流答題，如估半佬答錯，即刻淘汰。凈低最後一位就入神通廣大關卡。呢個環節喺第23集（2014年8月23號）取消咗。

### 神通廣大
呢關一般出現喺我至識廣嘅關卡之後。佢係喺大屏幕廣播或播出咗密碼之後，上一關過嗮關嘅凈低嗰位參賽者，要喺30秒入面隨便揀獎品，30秒之後就唔畀揀獎品喇，之後一定要將個求先廣播咗嘅密碼喺30秒內重新講返啱嗮出嚟（錯半隻字或半個動作都唔得，唔理你記唔記得廣播嘅密碼，因為密碼凈係廣播一次）先至可以帶走嗮你自己揀嘅獎品。呢個環節喺第26集（2014年9月13號）取消咗。

### 終極關卡
呢個欄目喺2014年9月13號嘅欄目正式推出。上一關過嗮關嘅凈低嗰位參賽者，要喺限時內答出問題，凈係答啱咗先至可以攞得嗮啲獎品。如估答錯或限時內答唔出嘅話，一定要揀三份獎品唔攞走先至得。

## 遊戲之最
### 第一位全程通關嘅人
呢個遊戲從節目最開始度做擂主，一直到神通廣大嘅自己講出廣播密碼為止，都過埋關嘅第一個人係第5集（2014年5月10號）嘅「加飛」呢位。而佢通關嘅神通廣大密碼係：「河邊有隻羊，羊邊有隻象。象邊有隻馬騮仔，好似你噉樣。河邊有隻牛，牛邊有隻象。象邊有隻馬騮仔，好似佢噉樣。」

### 第一位最快半佬帶住擂主離開嘅人
呢個遊戲從節目最開始度做擂主，第一位最快半佬帶住擂主離開（啫係淘汰咗另外3位參賽者之後將擂主畀咗第位參賽者）嘅人係第4集（2014年4月26號）嘅「泳凝」呢位。

### 神通廣大最簡單嘅通關密碼
呢個遊戲從開播到而家，神通廣大呢關入面，最簡單嘅通關密碼係第15——17集（2014年6月28號、2014年7月5號、2014年7月12號），嗰幾集嘅通關密碼凈係得3個中文字+3個數字+三個英文字母嘅組合。

## 一集內全程通關嘅人
呢度寫嘅係從2014年4月5號開始到而家為止，從遊戲最開始嗰度到神通廣大呢關嘅密碼都答啱埋為止嘅玩家：
* 2014年5月10號（第6集）：加飛
* 2014年5月31號（第9集）：SiSi
* 2014年6月28號（第15集）：瑩瑩

## 連出去
* 见多识广 廣視網

類:廣州電視台節目
類:遊戲節目
興登堡號

**興登堡號**係隻德國飛船，1936年3月4號首航，係當時全世界最大航空器，長245米、高41.18米，體積20萬平方米，裝咗4個柴油引擎，時速可以去到135公里，可以載40到61個機組人員，同埋50到72個搭客。

1937年5月6號，興登堡號由德國法蘭克福飛去美國新澤西州雷克赫斯特臨降落時發生大爆炸，34秒內燒晒，機上36人同地面1人死咗。呢次空難象徵住飛船嘅沒落，自此就逐漸畀飛機取代佢嘅地位。
蛇口

**蛇口**係深圳南頭半島南面嘅地方，東面有深圳灣（後海灣），對面就係香港元朗區，附近重有內伶仃島、大鏟島、孖洲島等等嘅島。
類:南山區‎
南頭半島

**南頭半島**係深圳西南一個半島，東、南、西三面環海，個名嚟自半島北面嗰截嘅南頭，而南面嗰截就叫蛇口。

南頭半島西面個海灣叫前海灣，東面個海灣就叫後海灣（深圳人會叫深圳灣）。
前海灣

**前海灣**，又叫**大剷灣**（或**大鏟灣**），係深圳西南一個海灣，響南頭半島西面，向住伶仃洋同珠江口。

前海灣響南頭半島前面（近住廣州城嗰邊），所以叫前海灣（半島後面嗰個就係後海灣），亦因為灣入面有大剷島，所以又叫大剷灣。
大剷島

**大剷島**（或寫**大鏟島**）係深圳第二大島，面積0.65平方公里，響南頭西面嘅前海灣，歸南山區管。
## 睇埋
*小剷島
類:南山區‎
崖門

**崖門**（），舊時叫**崖山**（），係中國廣東新會南面一個鎮。南宋末年，宋軍同元軍就響度打崖山海戰。
崖山海戰

**崖山海戰**係南宋抵抗元朝最後一場仗，響1279年3月19號響廣東崖山開打，最後20萬宋軍唔夠2萬元軍打，朝臣陸秀夫就揹住得嗰八歲嘅皇帝仔趙昺跳海自殺死，南宋正式亡國。
趙昰

**趙昰**（昰讀是；），史稱或，係宋代第十七位皇帝。

趙昰係宋度宗個仔、宋恭帝阿哥，阿媽係楊淑妃。

喺宋恭帝響1276年向元朝投降之後，趙昰喺1276年（7歲）響福州登基，改元景炎，為咗逃避元朝軍隊，佢同佢細佬趙昺加埋一眾朝臣一路向南行，先到南澳，再到九龍城。傳說趙昰曾經喺土瓜灣一嚿大石度唞過，後啲就叫呢塊石做宋王台。之後佢因為浸親，1278年（9歲）就響大嶼山嗰頭死咗。之後由趙昺繼位。

## 出面網頁
油渣

**油渣**，或叫**柴油**，係種由石油提煉嘅燃料，比電油重，好多重型車、船、飛機、火車、機械、發電機都會用到。

## 睇埋
*電油
*生物油渣
廣州碑林

**廣州碑林**（）係中國廣東省廣州市白雲區嘅白雲山入面嘅其中一笪景點，呢度曾經係**白雲寺**所在，喺清朝中後期入選羊城八景，嗌做「**白雲晚望**」。呢笪景點就係嚮白雲山九龍泉井上面到摩星嶺之間嘅位置，如估喺白雲山南門嗰邊上山嘅話，行咗3公里路就見到佢喇。

## 介紹
廣州碑林佔地面積有16000幾平方米，呢度之前就係白雲寺。所謂白雲寺，就係喺宋朝嗰陣起嘅一間寺，雖然話佢係成個廣州入面，保存得比較耐嘅佛寺，但佢唔好彩喺抗日戰爭嗰陣冧咗。到咗1992年，廣州市委、廣州市府同廣州市人大常委投資，就嚮白雲寺舊址新起咗個廣州碑林，然後到1994年開咗畀人入去玩。而家呢個景點係個全新嘅景區，而舊時嘅白雲寺已經改成龍泉茶座喇。

## 內容
廣州碑林收藏咗差唔多有300幾嚿碑刻，蒐集咗現代詩人、書法家、以及歷代部分名士嘅作品，呢啲作品大多係歌詠嶺南風光、羊城、白雲山嘅詩詞、書法。呢啲碑刻有啲放室內、有啲喺室外、重有啲鑲喺摩崖上面。成個碑林分成3個景區：摩巖石刻區、南雅堂、仙黑軒。

## 參攷
* 廣州白雲寺
廣從公路

**廣從公路**（；中國國道代碼：**G105**）係中國廣東廣州嘅公路，喺白雲區同從化區入面，西南邊從白雲大道北、東平北路同陳太路嘅交界開始，一直去到東北邊嘅環市東路同G355國道從城大道嗰邊。佢係105國道嘅其一公路，公里標記：2540.7～2498.4。雙向6車道，全長42.3公里。而呢條馬路係分開咗12條咁多。

## 名
條路因為將廣州市區同從化城區條路連埋一齊，所以用咗兩個城區名其一字做路名。

## 廣從公路嘅12條道路，起點到終點
*廣從一路：從白雲大道北、東平北路同陳太路嘅交界開始，一直去到龍興西路同龍興中路嘅交界。
*廣從二路：從龍興西路同龍興中路嘅交界開始，一直去到北二環高速。
*廣從三路：從北二環高速度開始，一直去到沙亭北路。
*廣從四路：從沙亭北路開始，一直去到竹料大道東同良成三路。
*廣從五路：從竹料大道東同良成三路開始，一直去到安平路同天城莊路嘅交界。
*廣從六路：從安平路同天城莊路嘅交界開始，一直去到廣陳西路
*廣從七路：從廣陳西路開始，一直去到京港澳高速。
*廣從八路：從京港澳高速開始，一直去到307縣道。
*廣從九路：從307縣道開始，一直去到九龍大道。
*廣從十路：從九龍大道開始，一直去到太平西路同太平東路嘅交界。
*廣從南路：從太平西路同太平東路嘅交界開始，一直去到285縣道。
*廣從北路：從285縣道開始，一直去到街北高速同派街高速、環市東路嘅交界。

## 經過嘅道路

條路順序從西南到東北排，**加粗**嘅字係主幹道：
***[[白雲大道 (廣州)|白雲大道北]]**、東平北路、
*永興街
*永興東路
*龍興西路、龍興中路
*上圳街
*龍河西路、龍河中路
*萬屋路、石湖新大路
*村貝路
****'
****'、***'
*[[大瀝路]]、114鄉道
*111鄉道
*[[豐太橫路]]
****'、萌蘭西路
*建業北路
*沙亭北路、272縣道
*098鄉道
*大羅羅窯路
*097鄉道
*103鄉道、206鄉道
*096鄉道
*225鄉道
*良田東鳳南路
****'
*[[良城路|良城南路]]
*良城二路
****'、良城三路
*良田南路
*慶宏路
*良田北路
*安平南路
*安平路、天城莊路
*安平北路
*091鄉道
*鐘升東路
*廣五東路
*福龍路
*廣陳西路
****'
*[[長湖路]]
*307縣道
*[[廣黎路]]
*085鄉道
*084鄉道
****'
*083鄉道
****'
****'、***'
*[[康樂路 (廣州從化)|康樂西路]]、[[康樂路 (廣州從化)|康樂東路]]
*[[回歸路]]
*[[豐盈路]]
*[[工業大道 (廣州從化)|工業大道]]
*[[福從路]]
*[[太原路]]
*[[夏灣拿大道]]
*285縣道
****'、***'、***'

## 附近嘅村
* 大羅村
* 安平莊
* 五龍崗村
* 湴湖村
* 水南村
* 神崗村
* 白田崗
* 沙亭崗
* 龍塘
* 虎塘
* 石湖村

## 沿途嘅地鐵站
*廣州地鐵：新和站

類:廣州主幹道
角度

**角度**係度角嘅單位，分成360等份，每份1度。

## 唔同單位嘅定義
* 轉：一轉即係一圈。
* 弧度：數學上最自然嘅定法，冇單位，但有時為咗區分其他單位，會用 rad 代表弧度。
* **角度**：一圈定做 360 度，因為 360 嘅因數多，可以用整數表達常用角，比較方便，亦係一般人最常用嘅一種計角單位。
* 百分度：一隻直角定做 100 度，通常係建築行業用得多。

## 唔同單位嘅轉換
點 (幾何)

**點**（）係幾何學上嘅術語，即係代表一個空間入面嘅一個位置。

## 概論

點係幾何學上嘅一個原始諗法：
*簡化噉講，點可以定義做「喺空間裡面有確切位置、唔佔用空間嘅嘢」，冇長度同闊度；
*技術性啲噉講，現代數學有咗集合論，而喺呢套理論框架下，點通常俾人定義做「一個集（空間）入面嘅其中一件元素」，例如想講一塊平面上面嘅一點，首先就會定義塊平面係
*:\R^2=\{(a,b):a,b\in\R\}，
塊平面上嘅一點 p 就係 \R^2 入面嘅元素；用日常用語講嘅話，即係 p 可以寫做 (a,b)，當中 a 同 b 都係實數（\R）。值得一提嘅係，點原則上係一個抽象化嘅概念，淨係存在喺人嘅想像之中：理論上嘅點係冇長度同闊度嘅，而當一個人攞支筆畫一粒肉眼睇得到嘅點嗰陣（好似下圖噉），嗰點查實經已有返咁上下長度同闊度，所以人先可以用肉眼睇得到，嚴格嚟講唔可以算係一點，頂嗮攏只可以算係攞嚟表示一點嘅符號。

點係幾何學最根基嘅諗頭－有咗點嘅概念，就有得定義同闡述第啲重要嘅幾何學概念同諗法，例如「是但兩點之間，都可以畫條獨一無二嘅線」呢條公理噉。

## 註釋

## 睇埋
*線 (幾何)
*面 (幾何)
*體 (幾何)
*普卡點

## 攷
體 (幾何)

**體**，又叫**立體**，係幾何術語，即係代表一個空間入面嘅一個三維嘅範圍。

## 睇埋
*點 (幾何)
*線 (幾何)
*面 (幾何)
城門郊野公園

**城門郊野公園**（**Shing Mun Country Park**）係香港嘅郊野公園，1977年6月24號劃定，喺新界中部，北起鉛礦坳，南到城門水塘道；西起大帽山，東到草山、針山，有1,400公頃大，入面有城門水塘。郊野公園範圍重包括城門風水樹林特別地區同大帽山高地灌木林區特別地區。
金山郊野公園

**金山郊野公園**（**Kam Shan Country Park**）係香港嘅郊野公園，1977年6月24號劃定，喺九龍西北部同新界西南部，金山一帶，有337公頃大，公園最出面名嘅喺有好多馬騮喺度，所以又叫**馬騮山**，入面有九龍水塘、石梨貝水塘、九龍接收水塘、九龍副水塘。

## 出面網頁

* 漁農自然護理署 金山
獅子山郊野公園

**獅子山郊野公園**（**Lion Rock Country Park**）係香港嘅郊野公園，1977年6月24號劃定，喺九龍黃大仙區同新界沙田區，獅子山一帶，有557公頃大。
面 (幾何)

**面**（），又叫**平面**（），係幾何術語，即係代表一個空間入面嘅一個二維嘅範圍。

歐幾里得研究嘅幾何好大部份都係喺平面入面發生嘅幾何（即係所謂嘅平面幾何），包括咗平面上面嘅三角形、圓形、平行線同角度呀噉，平面有好多特別嘅性質，亦都可以被賦予唔同嘅結構，而順住呢啲性質同結構去推廣，可以得到好多好得意嘅幾何概念。例如，平面同直線類似，直線係某種意義下最短嘅線，而平面就係某種意義下面積最細嘅面，推廣呢個概念就會得到極小曲面，係一個而家都仲活躍嘅研究課題；又例如平面可以被賦予一個複結構（複平面），推廣呢個概念可以得到黎曼曲面，係複幾何同代數幾何嘅一個基礎物件。

另一個好自然去睇一個平面嘅角度就係擺佢入一個三維空間入面睇，咁平面就係一個餘一維嘅仿射子空間。

## 歐幾里得幾何

喺歐幾里得幾何入面，一塊平面係一個二維嘅幾何物體，佢係平平地，冇任何曲率。平面有長有闊，但係冇厚度，理論上可以無限噉向四方八面伸展。用最普遍嘅笛卡兒坐標系統嚟睇，平面同直線嘅分別就係喺「要用幾多個數字先可以準確噉話畀人聽一個點嘅位置」（呢個同維度同坐標嘅概念有關）：

*喺直線上面，用一個數字就夠，例如 (x)，所以係一維（**1D**）；
*喺平面上面，就要用兩個數字先得，例如 (x,y)，所以係二維（**2D**）。

睇下面呢幅圖，有三塊互相平行嘅平面（想像佢哋全部都係薄到冇厚度嘅）：





歐幾里得研究嘅幾何大多數都係睇平面嘢，包括平面上面嘅三角形、圓形、平行線同角度等等。根據佢嘅研究，平面有幾個特別嘅性質：
*隨便揀兩塊唔同嘅平面，佢哋一係平行，一係就會喺某條線度相交；
*隨便揀一塊平面同一條線，條線可能同塊平面平行、可能喺某一點同平面相交，又或者可能喺塊平面上面；
*如果有兩條唔同嘅線都同一塊平面成垂直（即係成 90°角），咁呢兩條線一定係平行嘅；
*如果有兩塊平面都同一條線成垂直，咁呢兩塊平面一定係平行嘅。

講到二維，就一定要提到角嘅概念：隨便揀一個點（好似下圖嘅 A），由嗰個點向兩個唔同方向（好似下圖嘅 C_1 同 C_3）各自射一條直線出去，呢兩條線之間就會形成一個角（下圖嘅 \alpha_2）。角度就係形容呢個角「有幾大」嘅特性。喺實際嘅幾何分析裏面，我哋通常會用 \angle 呢個符號嚟表示一個角，例如下圖嘅 \alpha_2 會寫成 \angle C_1 A C_3。我哋仲會用噉嘅表示法嚟講一個角有幾大，例如 \angle ABC = 90 就係話「\angle ABC 呢個角係 90° 咁大」，如此類推。

## 睇埋

*點 (幾何)
*線 (幾何)
*體 (幾何)
*紙張

## 註釋

## 引咗
大潭郊野公園

**大潭郊野公園**（**Tai Tam Country Park**）係香港嘅郊野公園，1977年10月28號劃定，喺香港島南部，大潭一帶，有1,315公頃大，入面有大潭水塘。
西貢東郊野公園

**西貢東郊野公園**（**Sai Kung East Country Park**）係香港嘅郊野公園，1978年2月3號劃定，喺新界西貢區，萬宜水庫、糧船灣洲、大浪灣、北潭坳、上窰同黃石碼頭一帶，有4,477公頃大。
船灣郊野公園

**船灣郊野公園**（**Plover Cove Country Park**）係香港嘅郊野公園，1978年4月7號劃定，喺新界東北部，船灣淡水湖一帶，有4,594公頃大。郊野公園範圍重包括照鏡潭特別地區。
東山少爺

**東山少爺**（），係指民國時住喺廣州市東山區（喺2005年同越秀區合併咗）一帶嘅富家子弟。由於舊時東山區一帶住嘅多數係達官、貴人、富商，有「有錢有勢住東山」嘅俗話，於是就出咗「東山少爺」伊個稱號。東山少爺同西關小姐同屬舊時廣州上流社會嘅代表群體。

一般來講，「東山少爺」代表住上流社會啲權貴，有人認爲呢個群體入面有好多都係「二世祖」，雖然係令人矚目嘅風華一代，但係無德無能、成日遊手好閒；而有啲人就反駁呢種講法，認爲係將企街女當大家閨秀、攞風塵客做翩翩少爺，而實質上貴族都係好有家教嘅，所以真正嘅少爺小姐都係出身、教養都好好嘅人家。亦有人認爲，一樣米養百樣人，咩階層都有好人衰人，東山少爺入邊可以出敗家仔、亦可以出貴公子。

## 俗話
*有錢有勢住東山。
*西關小姐、東山少爺；小北打仔、河南乞衣。

## 參攷
*「東山少爺」個朵咪亂噠
*古粵秀色微博，佢反駁咗一啲人所講嘅「東山少爺都係二世祖」嘅講法。
八仙嶺郊野公園

**八仙嶺郊野公園**（**Pat Sin Leng Country Park**）係香港嘅郊野公園，1978年8月18號劃定，喺新界東北部，八仙嶺一帶，有3,125公頃大。
大欖郊野公園

（）係香港嘅郊野公園，1979年2月23號劃定，喺新界西部，以大欖做中心，東到荃錦公路，南到屯門公路北面一帶，西到屯門同藍地水塘，北到石崗、河背水塘引水道同大棠一帶，有5,370公頃大，係全香港第二大公園。
大帽山郊野公園

**大帽山郊野公園**（**Tai Mo Shan Country Park**）係香港嘅郊野公園，1979年2月23號劃定，喺新界中部，大帽山一帶，有1,440公頃大。郊野公園範圍重包括梧桐寨特別地區。
林村郊野公園

**林村郊野公園**（**Lam Tsuen Country Park**）係香港嘅郊野公園，1979年2月23號劃定，喺新界北部，林村一帶，有1,520公頃大。郊野公園範圍重包括北大刀屻特別地區。

呢個郊野公園橫跨大埔區、北區同埋元朗區。公園範圍包括雞公嶺、大刀屻同北大刀屻三座山峰，中間有粉錦公路分開。
馬鞍山郊野公園

**馬鞍山郊野公園**（**Ma On Shan Country Park**）係香港嘅郊野公園，1979年4月27號劃定，喺新界東部，馬鞍山到白沙灣半島一帶，有2,880公頃大。郊野公園範圍重包括馬鞍山特別地區。

公園入面有唔少出名郊遊地點，例如飛鵝山，睇得到香港夜景，重有百花林入面嘅孫中山母親墓地，同埋香港其中一個熱門露營地點基維爾營地。
橋咀郊野公園

** 橋咀郊野公園**（**Kiu Tsui Country Park**）係香港嘅郊野公園，1979年6月1號劃定，喺新界東部，牛尾海同橋咀洲一帶，有100公頃大，係全香港第二細。
北大嶼郊野公園

**北大嶼郊野公園**（**Lantau North Country Park**）係香港嘅郊野公園，1978年8月18號劃定，喺大嶼山北部，有2,200公頃大。郊野公園範圍重包括大東山特別地區。
船灣郊野公園 (擴建部份)

（）係香港嘅郊野公園，1979年6月1號劃定，喺新界東北部水域，包括東平洲、吉澳、洋洲、娥眉洲、往灣洲、虎王洲、赤洲，有630公頃大。郊野公園範圍重包括吉澳洲特別地區。
石澳郊野公園

** 石澳郊野公園**（**Shek O Country Park**）係香港嘅郊野公園，1979年9月21號劃定，喺香港島東南部，石澳同鶴咀一帶，有701公頃大。
薄扶林郊野公園

** 薄扶林郊野公園**（**Pok Fu Lam Country Park**）係香港嘅郊野公園，1979年9月21號劃定，喺香港島西南部，薄扶林一帶，有270公頃大。郊野公園範圍重包括薄扶林特別地區。
大潭郊野公園（鰂魚涌擴建部份）

**大潭郊野公園（鰂魚涌擴建部份）**（** Tai Tam Country Park (Quarry Bay Extension)**）係香港嘅郊野公園，1979年9月21號劃定，喺香港島東部，鰂魚涌同柏架山一帶，有270公頃大。
清水灣郊野公園

** 清水灣郊野公園**（**Clear Water Bay Country Park**）係香港嘅郊野公園，1979年9月21號劃定，喺新界東南部，清水灣半島一帶，有615公頃大。
南大嶼郊野公園

**南大嶼郊野公園**（**Lantau South Country Park**）係香港嘅郊野公園，1978年4月20號劃定，喺大嶼山南部，有5,640公頃大，係全香港最大。郊野公園範圍重包括鳳凰山特別地區同大東山特別地區。
北大嶼郊野公園（擴建部份）

**北大嶼郊野公園（擴建部份）**（**Lantau North (Extension) Country Park**）係香港嘅郊野公園，2008年11月7號劃定，喺大嶼山北部，有2,360公頃大。
紅花嶺郊野公園

**紅花嶺郊野公園**（英文：**Robin's Nest Country Park**）係香港一個郊野公園，位於新界北區嘅紅花嶺，沙頭角同烏石角一帶，面積530公頃。2024年3月1日正式成為郊野公園。根據漁護署提交畀北區區議會嘅文件講到，紅花嶺郊野公園會有基本嘅康樂設施，包括遠足徑、觀景點、同埋野餐地點，但唔會有燒烤場同營地。
吊手岩

**吊手岩**（**Tiu Shau Ngam**）係香港嘅山，海拔高588米，喺沙田區，附近範圍劃咗入馬鞍山郊野公園。
象山

**象山**係地名，可以指：
* 象山縣：中國浙江寧波嘅縣
* 象山區：中國廣西桂林嘅區
*: 象鼻山：中國廣西桂林一處景區
* 象山鎮：多處
* 象山 (臺北)
* 象山 (苗栗)
* 香港嘅象山
** 象山 (九龍)
** 象山 (大嶼山)
** 象鼻山 (香港)，又名「象山」
*** 象鼻山路
*** 象山邨
西貢西郊野公園（灣仔擴建部份）

**西貢西郊野公園（灣仔擴建部份）**（**Sai Kung West Country Park (Wan Tsai Extension)**）係香港嘅郊野公園，1996年6月14號劃定，喺新界東部，西貢灣仔一帶，有123公頃大。
象山 (九龍)

**象山**（**Middle Hill**）係香港嘅山，海拔高585米，喺黃大仙區，附近範圍劃咗入馬鞍山郊野公園。
龍虎山郊野公園

**龍虎山郊野公園**（**Lung Fu Shan Country Park**）係香港嘅郊野公園，1998年12月18號劃定，喺香港島西北部龍虎山一帶，有47公頃大，係全香港最細。
蓮花山 (荃灣)

**蓮花山**（**Lin Fa Shan**）係香港嘅山，海拔高579米，喺荃灣區，附近範圍劃咗入大欖郊野公園。
犁壁山 (大埔)

**犁壁山**（**Lai Pek Shan**）係香港嘅山，海拔高550米，喺大埔區、北區，附近範圍劃咗入八仙嶺郊野公園。
大老山

**大老山**（**Tate's Cairn**）係香港嘅山，海拔高577米，喺黃大仙區、沙田區，附近範圍劃咗入馬鞍山郊野公園。

連接小瀝源同鑽石山嘅大老山隧道穿過大老山。
犁壁山

**犁壁山**係地名，可以指：
* 香港嘅犁壁山
** 犁壁山 (大埔)
** 犁壁山 (大嶼山)
* 犁壁山 (彰化)
* 犁壁山 (宜春)
狗牙嶺

**狗牙嶺**（**Kau Nga Ling**）係香港嘅山，海拔高548米，喺大嶼山，附近範圍劃咗入南大嶼郊野公園。
觀音山

**觀音山**係好多地方嘅地名，包括：
*香港嘅觀音山
**觀音山 (大帽山)
**觀音山 (屯門區)
**觀音山 (香港島)
**觀音山 (大嶼山)
**觀音山 (沙田)
**觀音山 (紅磡)
*廣東嘅觀音山
**觀音山 (佛岡)
**越秀山，舊稱觀音山
**觀音山 (大鵬)
觀音山 (大帽山)

**觀音山**，香港一山，喺大埔區同元朗區交界，嘉道理農場入便。個峯喺元朗區一邊，英文記做**Kwun Yum Shan**。山高海拔五百四十六米。附近地方亦有劃入大帽山郊野公園。佢由大帽山向北分出一支，以佢奇峯突出出名，好似插入天際咁，算幾斜下。林錦公路喺佢北面山坳，而荃錦公路就喺佢西面山谷。

佢叫觀音，就真係同觀音有關，嘉慶新安縣志就講佢山頂觀音廟。現時山有細座觀世音菩薩像，像邊有熱氣洞會噴暖氣，有話龍呼龍吸。而山林隱藏祭壇，好幾個世紀，山下村民會上拜祭。

農場有馬路上山，有路圍住山峯，入口設龍鳳柱。有售票穿梭巴士來往山頂山腳。

春季有山櫻、櫻桃開花，成旅遊勝地，車飛好快賣晒。
## 攷
石芽山

**石芽山**（**Shek Nga Shan**）係香港嘅山，海拔高540米，喺沙田區、西貢區，附近範圍劃咗入馬鞍山郊野公園。
綠色嘅漸變

綠色有好多唔同嘅漸變色，喺色相、濃度同光度有唔同嘅顏色變化。

## 喺自然界嘅綠色
綠色喺自然界入面，尤其响植物入面係經常見到嘅。由於好多嘅植物入面本身有葉綠素嘅光合作用關係，所以咪就係綠色囉。而好多嘅綠色漸變都係同樖植物名或差唔多嘅名嚟改個顏色名嘅。由於每樖植物嘅葉綠素都有唔同，所以喺植物王國入面，咪整咗一挓唔同光度同色相嘅綠色漸變出嚟。而每樖植物嘅葉綠色都係唔同嘅，所以每個綠色之間嘅顏色都分開咗邊啲品種嘅綠色。喺一部分乾咗或烤過嘅部分植物品種，根據佢嘅葉綠素嘅分子冇咗鎂離子嘅含量，所以咪就有唔同嘅綠色顏色類出嚟囉。

### 雅枝竹綠

**雅枝竹綠**係一種未加工過嘅雅枝竹植物嘅顏色。

### 蘆薈綠

**蘆薈綠**係一種由蘆薈呢樖植物搞出嚟嘅顏色。

### 暗黃綠

**暗黃綠**，又可以嗌**牛油果色**， 佢係由牛油果呢樖嘢搞出嚟嘅顏色。

### 深綠

**深綠**，係一種深嘅綠色，喺漢字裡面係指蒼色，《說文解字》就話：「蒼，草色也，從草，倉聲」。

### 蕨綠

**蕨綠**係一種由蕨類植物搞出嚟嘅顏色。

### 草綠

**草綠**係用咗喺森林度，樹或其他植物入面同綠色差唔多嘅顏色。

### 漁船綠

**漁船綠**係一種攞深綠色同洋靛、藤黃呢三隻色溝埋一齊嘅顏色。

### 波場綠

**波場綠**係一種喺奧利安嘅波場張相入面攞出嚟嘅顏色。

### 春天綠

**春天綠**係喺1990嗰陣，由基奧拿查過佢嘅色調特殊性先至改出嚟嘅名。

### 月桂綠

**月桂綠**係一種中等嘅灰綠色色調嘅顏色。雖然話佢同蘆薈綠嘅顏色差唔多，但呢隻色比蘆薈綠重光啲嘅。

### 淺綠

**淺綠**係一種淺嘅綠色。

### 蚱蜢綠

**蚱蜢綠**係一種由蚱蜢搞出嚟嘅顏色。

### 沼澤綠

**沼澤綠**係一種由沼澤搞出嚟嘅顏色。

### 暗沼澤綠

### 桃金綠

**桃金綠**係一種由桃金娘科植物搞出嚟嘅顏色。

### 松樹綠

**松樹綠**係一種由松樹呢樖常青植物入面搞出嚟嘅顏色。

### 祖母綠（呂宋綠）

**祖母綠**，又叫**呂宋綠**，係一種識得發光，好似翡翠嗰種光澤噉嘅綠色石頭。個名出喺祖母綠。

### 伊朗綠（酢漿草綠）

**伊朗綠**，重可以嗌**酢漿草綠**，佢係一種由酢漿草呢樖嘢搞出嚟嘅顏色。

### 鴨綠

**鴨綠**係一種由暗嘅青色再溝埋啲綠翼鴨頸嘅顏色搞出嚟嘅色。

### 橄欖綠

**橄欖綠**係一種喺橄欖樹度搵到嘅暗黃綠色版本嘅顏色。

### 蘋果綠

**蘋果綠**係一種啱出果無耐嘅蘋果啲色。

### 鈷綠

**鈷綠**係一種喺金屬鈷被氧化之後出現嘅色。

### 孔雀綠

**孔雀綠**係一種喺孔雀石綠嚟嘅色。

### 葉綠

**葉綠**係一種喺樹葉嚟嘅色，大多數嘅樹葉都係呢種色。

### 薄荷綠

**薄荷綠**係一種喺薄荷葉出嘅綠色品種，1950年代最㷫嘅一種綠色。

### 銅綠

**銅綠**係一種生咗鏽嘅銅出嘅綠色品種，主要成份出自Cu<sub>2</sub>(OH)<sub>2</sub>CO<sub>3</sub>。

### 春藤綠

**春藤綠**係一種似常春藤嘅綠色品種。

### 翠綠

**翠綠**係一種喺森林成日見到嘅綠色品種。

## 網頁嘅綠色
### 純綠

**純綠**係RGB顏色入面最基礎嘅綠色。

### 墨綠

**墨綠**係HTML顏色入面嘅其中一個標準嘅綠色，有好多支持RGB嘅8位顏色顯卡入面，都支持呢種顏色嘅。

### 暗綠

**暗綠**係HTML顏色入面，另一隻標準嘅綠色。

## 第啲綠色嘅定義
### 綠色（顏料）

顏料入面用到嘅**綠色**係成日用喺油畫度嘅。

### 綠色（精神基礎）

精神基礎入面嘅**綠色**係sRGB顏色嘅範圍入面，最接近基礎嘅顏色。

### 綠色（文些路）

文些路版嘅**綠色**係屬於文些路顏色系統入面嘅其中一隻色。

### 綠色（彩通）

彩通版嘅**綠色**係一種由美國嘅彩通公司搞出嚟嘅綠色顏色。

### 綠色（千色樂）

千色樂版嘅**綠色**係一種由美國嘅千色樂嘅油畫公司搞出嚟嘅綠色顏色。

## 其它比較明顯嘅綠色
### 熒光綠

**熒光綠**係一種由千色樂公司喺1949年諗出嘅一隻色。

### 孟加拉綠

**孟加拉綠**係一種同松樹綠差唔多，但色彩好暗嘅色。

### 西班牙綠

**西班牙綠**係一種由環·卡路士·山斯（）同羅莎·加莉高（）一齊自創嘅色，喺2005年發佈嘅西班牙文辭典入面出現。

### 海綠

**海綠**係一種好似海洋表面啲水嘅綠色。

### 沙俄綠

**沙俄綠**係一種喺1830年代嘅沙俄政府搞嘅一種色。

### 巴黎綠

**巴黎綠**係一種喺無機化合物——巴黎綠出嘅一種色。

### 氖綠

**氖綠**係一種好光嘅綠色，大多數喺時尚或幻覺藝術用。

### 光綠

**光綠**係一種好光嘅綠色，大多數喺濃綠色嘅設計染料或光綠色環保設計嗰邊用。

## 註
水痘

**水痘**係種傳染病，患者成身皮膚都會出好多粒似水泡嘅疹，細路仔特別易中招，但通常中一次之後就有免疫力，只係到年紀大或者有機會生蛇。
癲狗病

**癲狗病**（；），係由癲狗病毒（rabies virus）引起嘅急性傳染病，屬於病毒性人畜共患病，會引起急性腦病，佢嘅病原體屬炮彈病毒科。

多數人得咗癲狗病，係畀染病嘅狗（俗稱癲狗）咬親所致，所以稱做「癲狗病」。但實際唔止人同狗，大部分哺乳動物都會感染呢種病，譬喻靈長目、食肉目、翼手目動物。癲狗病嘅傳染，主要透過接觸感染，常見就係畀染病嘅動物咬親、搲親而中招，乃至畀呢啲動物舔啖，身上嘅傷口、黏膜掂到佢哋嘅口水，跟住領嘢。唔止動物傳畀人，動物之間都會按噉樣嘅方式傳染。

癲狗病係自古時就有記錄嘅病之一，離而家三千年前就有記錄。呢種病致死率好高，一旦發作幾乎百分百會死，會令腦部神經發炎，病情惡化就會痙攣、癱瘓，最後器官衰竭而死，同艾滋一齊係致死率最高嘅疾病。因爲有驚水等特徵，所以又叫**恐水病**（；英文：），除咗水，聲同風亦會刺激到患者嘅感覺器官，引發痙攣。

呢隻病每年世界上約出五萬人嘅死者，當中九成半以上出自非洲同亞洲。畀感染動物咬嘅人中有40%係15歲未滿嘅細路仔。因爲好少人同人傳播，唔驚佢會大流行，所以喺傳染病對策上優先度比較低。

## 註

## 攷

類:人畜共患病
類:病毒性病
三字經

**三字經**係古時中國細路仔一定要讀嘅書，入面有好多歷史典故同做人道理。

## 經文（節錄）
人之初，性本善；性相近，習相遠，苟不教，性乃遷；教之道，貴以專......

香九齡，能溫席，考於親，所當執，融四歲，能讓梨，弟於長，宜先知⋯⋯

## 睇埋
*三字經 (香港)
三字經 (香港)

**三字經**係香港以前流傳嘅一首打油詩，除咗第一句「人之初」同正牌三字經一樣之外，就無乜特別關係。佢嘅特色係每句最後一個字都會同下一句頭一個字同音，所以好順口。

香港電視節目獎門人嘅「馬拉松」文字接龍遊戲，亦都啟發自呢篇打油詩。

## 經文
有好多版本，最常見嘅版本如下：

人之初，搓老泥，泥鯭魚，魚肝油，油麻地，地中海，海龍王，黃大仙，仙人掌，掌你兩巴掌！

其他流傳版本如下：

人之初，搓老泥，泥鯭魚，魚肝油，油麻地，地中海，海龍王，黃大仙，仙人掌，掌上壓，壓屎餅，餅乾碎，稅務局，焗豬扒，扒龍舟，周星馳，慈雲山，生BB，BB死左無得醫！

人之初，搓鼻屎，屎窟痕，痕藥膏，高路潔，潔晶晶，蒸餾水，水溝油，油麻地，地中海，海龍王，王先生，生錯仔，仔姓劉，流鼻涕，剃光頭，頭生毛，毛毛蟲，蟲好多，多到死，死咗人！【可以巡迴】

## 睇埋
*三字經
老泥

**老泥**，又叫**死皮**，係指皮膚嘅表皮細胞死咗之後溝埋汗水而產生嘅污垢，可以透過沖涼去清除。

## 睇埋
*頭皮碎
*老泥妹
魚肝油

**魚肝油**係用鱈魚肝提煉出嚟嘅魚油，含豐富奧米加三、EPA（二十碳五烯酸）、DHA（二十二碳六烯酸）、維他命A同維他命D，係常見嘅營養補充品，尤其係細路。因為有好大朕魚腥味，所以魚肝油通常會整做膠囊藥丸，或者落糖漿令佢更易入口。
仙人掌

**仙人掌**（；學名：**）係石竹目仙人掌科嘅植物統稱，屬下有2000個品種，原產地喺墨西哥，而家一般分佈響沙漠地區。呢種植物俾人稱為「沙漠生靈」。

## 形態
仙人掌形態有好多種，有掌形、波形、柱形等。因為要適應乾燥環境，佢哋嘅葉演化成刺形，而莖就儲住好多水份而變得肥大肉厚，而莖嘅表皮有厚而硬嘅蠟質保護層或生咗好多密拃拃嘅絨毛出嚟，保護佢唔會因為強光猛咁射而蒸發水分。尤其係佢嘅根系比較大，可以吸收落得比較少嘅雨。如果沙漠地區一落雨，佢就喺土層入面生好多新嘅根出嚟吸好多水。另外佢嘅大根有比較厚嘅木栓組織保護，可以喺熱辣辣嘅沙石長期生存。仙人掌可以連續6年唔淋水嘅情況下生存。

## 用途
仙人掌除咗可以用嚟畀人睇之外，有啲品種重可以做藥或食得，甚至可以浸酒同煉糖。而乾嘅仙人掌可以用嚟做燃料，大嘅片狀莖重可以用嚟起鄉村嘅屋。

## 成日見到嘅仙人掌品種
而家成日見到嘅仙人掌類植物有：
* 仙人球
* 仙人柱
* 仙人山
* 仙人拳
* 仙人鞭
* 曇花
* 令箭荷花
* 蟹爪蘭

## 文化
### 墨西哥
喺墨西哥當地啲人，成日將仙人掌當成自己嘅國家代表。喺國旗、國徽嗰度畫咗仙人掌出嚟，甚至重將佢列入咗國花。

## 有關嘅書
* 中国少年儿童百科全书 自然·环境 第441页　浙江教育出版社 ISBN 7-5338-1946-2/G·1942

## 出面網頁

* 马来西亚“金马仑高原仙人掌中心”
* 马来西亚“金马仑高原仙人掌谷公园”
* 琉球姬百合仙人掌植物公園Himeyuri Park - 中文
* 美國亞利桑那州仙人掌國家公園

類:石竹目


類:防護樹種
前154年

## 大件事
*漢朝發生七國之亂。

## 響呢年出世嘅人

## 響呢年死嘅人
* 晁錯，漢朝御史大夫。
* 劉濞，漢朝嘅吳王。
* 劉戊，楚王。
* 劉卬，膠西王。
* 劉雄渠，膠東王。
* 劉賢，菑川王。
* 劉辟光，濟南王。
* 劉遂，趙王。
* 劉將閭，齊王。
前161年

## 大件事
*羅馬–猶太協議嘅簽訂建立咗猶大·馬加比同羅馬共和國之間嘅友誼。

## 響呢年出世嘅人

## 響呢年死嘅人

## 節慶、風俗習慣
前179年

## 大件事
*秋天八月，漢朝派遣太中大夫陸賈命令南越王趙佗稱臣奉貢。

## 響呢年出世嘅人

## 響呢年死嘅人

## 節慶、風俗習慣
前180年

## 大件事
* 8月，漢朝呂后過身。
* 11月，劉恆登基做漢朝皇帝，就係漢文帝。

## 響呢年出世嘅人

## 響呢年死嘅人
* 呂產
* 呂祿
前183年

## 大件事
*春天二月，南越王趙佗背叛漢朝稱制。

## 響呢年出世嘅人

## 響呢年死嘅人
* 漢尼拔，古迦太基軍事家。
前188年

## 大件事
*羅馬共和國同塞琉古帝國統治者安條克三世簽訂咗阿帕米亞和約。

## 響呢年出世嘅人

## 響呢年死嘅人

## 節慶、風俗習慣
前196年

## 大件事
*漢高祖十一年乙巳夏五月，派遺陸賈到南越，封趙佗為南越王。

## 響呢年出世嘅人

## 響呢年死嘅人

## 節慶、風俗習慣
裙腳仔

**裙腳仔**原意係指要黐住阿媽裙腳嘅細路，用嚟比喻事事都依賴阿媽嘅仔女，尤其用喺已經有能力自立嘅年紀嘅仔女度。佢哋好多時都任由阿媽安排自己嘅生活，同埋事無大細都會走去問阿媽攞意見。

## 睇埋
*怪獸家長
*愚孝
馬騮戲

**馬騮戲**係由馬騮或者其他靈長類動物（譬如猩猩）做嘅戲，喺舊時中國同日本都算幾興。

粵語俗語入面，亦會用到「馬騮戲」比喻鬧劇。

## 睇埋
*馬戲
喊驚

**喊驚**係種中國民間傳統習俗，起源自道教宗教儀式，通常用喺細路患病或者嚇親，搞到有少少痴痴呆呆嗰陣，佢哋嘅父母就會喊驚，通常會不停叫「返來囉」，希望叫返仔女嘅魂魄返嚟。
廣州火車站恐怖襲擊

係2014年5月6號11點半鐘度，喺中國廣東廣州嘅廣州站嘅接人出口度發生嘅一單攞刀就亂斬平民嘅恐怖襲擊案。呢單嘢最後造成6位落咗火車嘅旅客受咗傷。

## 經過
2014年5月6號11點幾，一部從昆明去到廣州嘅K366次列車啱啱好到咗廣州站。喺旅客出站嗰陣，有一位着住白衫、白褲、白帽嘅僆仔就開始亂咁斬人，結果搞到有幾位旅客都受咗傷。後嚟巡緊廣州火車站廣場嘅差佬即刻到咗現場加強咗防控。有睇到呢單嘢嘅人話：「去到現場嘅差佬重向天開咗槍之後大嗌咗句『放低把刀』嘅。」結果歹徒就冇聽到，當個差佬係發嗑瘋，重嚟斬差佬都有。結果差佬警告咗佢都冇用之後，就開槍鉼中個歹徒嘅左腳同右胸，其中一個拉緊貨嘅甘肅佬（重有一個係喺黑龍江嚟嘅旅客）響背隻度將個歹徒揈低咗，之後差佬一齊將攞咗把刀嘅男性嫌疑人拉咗。

## 作案人數
有睇到發生呢單案嘅人話，喺廣州火車站廣場入面唔係淨係得2個負責攞刀嚟斬人嘅，而係有4個頭頂戴住個白帽嘅後生仔。根據廣州公安話，之前響大北立交度拉咗嘅人，冚唪唥都唔關呢單火車站斬人案嘅事。5月6號13點28分，廣州越秀警方就睇返下個閉路電視，發現喺環市中路嘅大北立交2樓度有兩個男仔喺度打交。之後公安馬上派啲差佬嚟處理呢單嘢。差佬到咗現場之後睇到打緊交嘅嗰兩個男仔已經走咗，響現場度重留低咗件有血嘅衫。經過初步調查，發現呢單打交案唔關火車站廣場入面出嘅嗰單嘢。廣州公安官方喺2014年5月6號18點21分就發佈咗消息話差佬去睇過下呢單嘢，其實6號中午，廣州火車站廣場入面出嘅嗰單嘢，實際攞刀亂咁斬人嘅凈係得1個咁少。依家個嫌疑人已經俾差佬鉼傷咗，重送咗去醫院度做手術。

## 傷者傷勢
廣州火車站入面被人斬傷嘅6個人，其中有4個送咗去廣州軍區總醫院度，入面有3個人分別俾個歹徒砍傷咗個頸、手，依家已經做咗手術，冇生命危險。其中有1個人喺走佬嗰陣跌傷咗重喺度醫緊，佢都係冇生命危險。廣州市公安局嘅新聞辦公室喺7號晚黑，就向媒體話，5月6號中午發生嘅斬人案，我哋已經好快膬搞掂咗呢單嘢喇，依家已經穩定咗。

## 參攷

類:越秀區
易智遠

**易智遠**（，），香港男演員，1992年出道，依家係香港無綫電視基本藝人合約男藝員。

## 電視劇（[[無線電視]]）

### 電視劇（[[亞洲電視]]）

## 電影
*1993年：一九四九之劫後英雄傳	 	 
*1994年：運財童子	 	 
*1994年：石塘咀大學宿舍
*1994年：倫文敘老點柳先開 飾 明校學生
*1997年：生日多戀事	 	 
*1999年：愛滋初體驗	 	 
*2003年：低一點的天空	 	 
*2003年：我的麻煩老友	 	 
*2011年：勁抽福祿壽 飾求職者	
*2011年：蔡李佛拳	 	 
*2012年：2012我愛HK喜上加囍 飾 烏蠅

## 參考

## 連出去
* 
* 
*
Windows 2.1x

**Windows 2.1x**係微軟公司開發嘅一個Windows系統。

## Windows 2.1
呢個系統喺Windows 2.0發佈咗唔夠一年，就喺1988年5月27號發佈咗佢嘅Windows/286嘅2.10版同Windows/386嘅2.10版。如估第一次安裝呢個Windows系統嘅話，一定要有硬盤先至得。

## Windows 2.11
1989年3月13號，微軟發佈嘅Windows2.11嘅Windows/286同Windows/386版本，而呢啲版本喺內存管理、尤其係AppleTalk嘅支援同快速打印、重有打印機驅動升級嘅功能入面改咗啲噉。

呢個系統喺1990年5月份俾Windows 3.0頂住檔，但微軟重畀咗佢12年嘅支持，一直到2001年12月31號先至結束。

## 連出去
* Microsoft Windows Version History

## 註
沙河頂站

**沙河頂站**（口頭上「河」字變調，「頂」用白讀，；），初期規劃嗌過**水蔭路站**（注意口頭上「蔭」字讀陰去聲，；），係廣州地鐵嘅車站，2013年12月28號開放，位置喺天河區先烈中、東路同水蔭路嘅交界。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所喺月台西南邊。
#### 打掂

#### 打橫

### 站廳
沙河頂站嘅站廳收費區喺車站東北邊。西南邊係過街通道。收費區有好多部扶手電梯同樓梯、專用𨋢往返月台都得。
### 月台
呢個站有個島式月台，喺先烈東路嘅地底。

### 商舖同自助服務

### 出入口

呢個站有2個出入口，分別係A同B。

## 頭尾班車信息同配線圖

|}

## 車站歷史
### 規劃
1997年，嗰時嘅《廣州市城市快速軌道交通線網規劃研究（最終報告）》話7號綫經過先烈東路，重喺十九路軍墳場西北角嘅水蔭路口整咗個**水蔭路站**出嚟，直到2003年轉成嘅手頭，位置一樣冇變到，但站名改成**沙河頂站**。
### 施工
車站喺2009年7月正式喐手起。起緊時因車站周邊遇到好多拆遷問題而停咗工好多次，甚至喺2011年間停工長達半年。2011年底，喺廣工沙河頂校區隔籬嘅11標線嘅出入口Ⅱ貫通咗。工期直到2012年5月先至搞掂。
### 開通
2013年12月28號，由於一期開通，車站亦正式開放。

## 利用狀況
呢個站附近有好多間院校同住宅小區，城中村地方，所以好多時有乘客上落。但由於沙河站未起，所以去沙河批發市場嗰邊搞衫褲批發生意啲人，成日揀呢個站攞大件行李或手推車上落。

## 附近嘅建築同景區

### 紀念園
*十九路軍淞滬抗日陣亡將士陵園
### 學校
*星海音樂學院（沙河校區）
*廣東工業大學（沙河校區）
*先烈中路小學
### 劇院
*廣州市歌舞劇院
### 寫字樓
*粵海凱旋大廈

## 註

## 上一站·下一站
廣州站

**廣州站**（），又叫**廣州火車站**（），係中國廣東廣州嘅一個火車站，1974年4月12號開始營運，位置喺越秀區嘅人民北路同環市西路嘅交界。

呢個站係華南最大嘅火車站同廣州市入面嘅其中一個主要嘅鐵路客運站。佢重係國鐵同地鐵嘅轉車車站。

## 史
### 背景

呢個站嘅原址唔喺環市西近人民北路口，而喺大沙頭嗰邊，喺1911年起好。期間一直係九廣鐵路中華民國段嘅終點站，民國36年（1937年）演變成九廣同粵漢鐵路（而家係京廣鐵路嘅一部分）旅客列車嘅終點站重改名做**廣州東站**搞拉客生意。期間喺黃沙搞咗廣州南站負責貨運同列車嘅編組。雖然嗰時有搞石圍塘火車站，但由於未起西南大橋，令大沙頭站一度成為客流量比較大嘅火車站。

中華人民共和國成立之後，原先喺中華民國段嘅九廣鐵路改名做廣深鐵路，廣州東站亦改名做**廣州站**。隨住廣州南站到石圍塘火車站搞咗鐵路輪渡之後同粵漢、九廣連埋一齊。後嚟為咗方便旅客跳過廣州北再直接去廣州西站，而喺流花橋範圍起咗條聯絡綫，重喺聯絡綫嘅終點位整咗間線路所出嚟。

### 工程
1957年，由於湖北嘅武漢長江大橋起好咗，將粵漢鐵路同京漢鐵路連埋一齊而將路線合併成京廣鐵路。加上西南大橋亦順利開通而將廣三、京廣同廣深三條鐵路連埋一齊。由於嗰時其它鐵路站凈拉貨唔拉客，所以喺大沙頭嘅廣州站亦成為客流最火爆嘅車站，出入站幾乎打嗮蛇餅。但1962年受到國民經濟調整同閂咗、轉移咗部分企業，令鐵路嘅客運量出現勁跌。1960年代中葉，由於喺大沙頭嘅廣州站受到站場太細，加上太少存車綫、冇等車室嘅關係，令鐵路部門決定喺舊時嘅流花橋線路所整大個規模兼改名做**流花橋站**重開始辦搭客業務。

本嚟流花橋線路所重有機會繼續整大規模，但由於嗰時上級減少出錢規模，加上受到文革破四舊浪潮影響，令車站工程一度陷入財困而冇繼續起，直到1972年先至重新恢復返工期。後嚟火車站喺1974年4月10號正式起好，重喺兩日後投入營運。期間車站亦正式定名做**廣州站**。車站啱起好無耐，由於嗰時廣州地區好多地方都屬山旮旯地帶，令呢間嘢成為地標建築。原先大沙頭嗰間降級成客技站重喺1985年正式停用兼拆冧。
### 營運
車站起好之後，由於附近多咗友誼劇院、東方賓館、中國大酒店、交易會流花展館呢啲建築形成一景，攞埋1985年嘅羊城八景稱呼（流花玉宇）。1979年恢復返廣九直通車之後，站房東邊亦做咗出入境大廳用途直到1996年搬到廣州東站為止。1981年加開咗第四月台。1990年代初期因廣東嘅高速經濟發展，令好多人猛咁到廣東謀生而成為民工聚集地。喺每年農曆除夕出現大量民工搭火車返屋企嘅情況。期間令車站同滘口、天河兩間汽車客運站一樣，出現治安混亂嘅情況。

車站從2008年開始，每年春運期間凈臨時改做辦跨省長途客車業務，而去深圳嗰邊嘅和諧號列車冚唪唥改嗮到廣州東站停。

## 註同攷
;註

;攷

## 鐵路路線
四方砲臺遺址

，亦叫**永康砲臺**（）或**永寧砲臺**（），係中國廣東省廣州市嘅一個遺址，喺越秀區嘅越秀公園入面嘅蟠龍崗頂附近。呢個砲臺喺第二次鴉片戰爭嗰陣俾人整冧咗，而家得返個地基響度。

## 名
個砲臺樣似四方形而改成噉嘅名。

## 史
四方砲臺遺址喺清朝順治十年（1653年）嗰陣起嘅，係鴉片戰爭時期嘅一個重要遺跡。由於個砲臺似正方形，所以叫「四方砲臺」。道光廿一年（1841年）5月25號，鴉片戰爭爆發，砲臺俾英國軍佬霸咗，之後，佢哋重響呢度起咗英軍司令部。1840年5月30號，廣州城北邊嘅三元里同103個鄉村嘅民眾嚟呢度打仗，引啲英國軍佬去牛欄崗度匿埋。過咗幾日，幾萬群眾包圍成個砲臺，英國佬投降，離開廣州。

1927年12月11號廣州起義爆發之後，四方砲臺遺址附近就變咗起義軍保護廣州蘇維埃政府嘅重要陣地。1962年，呢道挖咗個鐵砲出嚟，而家擺喺廣東革命歷史博物館入面。1999年7月29號變成廣州市嘅文物保護單位。